ai4bharat/Pralekha huggingface dataset:
ਰਸਾਇਣ ਤੇ ਖਾਦ ਮੰਤਰਾਲਾ
ਨਾਈਪਰ - ਗੁਵਾਹਾਟੀ ਨੇ ਕੋਵਿਡ - 19 ਦੇ ਖ਼ਿਲਾਫ਼ ਲੜਾਈ ਲਈ ਇਨੋਵੇਟਿਵ 3ਡੀ ਉਤਪਾਦਾਂ ਨੂੰ ਡਿਜ਼ਾਈਨ ਕੀਤਾ ਹੈ
ਇਨ੍ਹਾਂ ਉਤਪਾਦਾਂ ਦਾ ਨਿਰਮਾਣ ਐੱਚਏਐੱਲ ਦੇ ਸਹਿਯੋਗ ਨਾਲ ਕੀਤਾ ਜਾ ਰਿਹਾ ਹੈ
ਨੈਸ਼ਨਲ ਇੰਸਟੀਟਿਊਟ ਆਵ੍ ਫਾਰਮਾਸਿਊਟਿਕਲ ਐਜੂਕੇਸ਼ਨ ਐਂਡ ਰਿਸਰਚ - ਗੁਵਾਹਾਟੀ  ਕੋਵਿਡ - 19 ਮਹਾਮਾਰੀ ਦੇ ਖ਼ਿਲਾਫ਼ ਲੜਾਈ ਵਿੱਚ ਮਦਦ ਕਰਨ ਲਈ ਦੋ ਉਤਪਾਦਾਂ ਨੂੰ ਲੈ ਕੇ ਸਾਹਮਣੇ ਆਇਆ ਹੈ।
ਪਹਿਲਾ ਉਤਪਾਦ ਇੱਕ 3ਡੀ - ਮੁਦਰਿਤ ਹੈਂਡਸ - ਫ੍ਰੀ ਉਪਕਰਣ ਹੈ ਜਿਸ ਦੀ ਵਰਤੋਂ ਦਰਵਾਜ਼ਿਆਂ, ਖਿੜਕੀਆਂ, ਦਰਾਜਾਂ , ਜਾਂ ਰੈਫ੍ਰੀਜਰੇਟਰ ਹੈਂਡਲ, ਜਾਂ ਐਲੀਵੇਟਰ ਬਟਨਾਂ ਅਤੇ ਲੈਪਟੌਪ / ਡੈਸਕਟੌਪ ਕੀ - ਬੋਰਡ ਨੂੰ ਖੋਲ੍ਹਣ ਜਾਂ ਬੰਦ ਕਰਨ ਵਿੱਚ ਮਦਦ ਲਈ ਕੀਤਾ ਜਾ ਸਕਦਾ ਹੈ, ਜਿਸ ਵਿੱਚ ਸਵਿੱਚ ਬਟਨ ਨੂੰ ਚਾਲੂ / ਬੰਦ ਕਰਨਾ ਵੀ ਸ਼ਾਮਲ ਹੈ । ਖੋਜਕਾਰਾਂ ਦੁਆਰਾ ਕਈ ਸੰਸਾਧਨਾਂ ਦੇ ਵਿਸਥਾਰਤ ਵਿਸ਼ਲੇਸ਼ਣ ਤੋਂ ਬਾਅਦ, ਜਿਸ ਵਿੱਚ ਖਤਰਿਆਂ ਨੂੰ ਮਾਪਣਾ ਅਤੇ ਨੰਗੇ ਹੱਥਾਂ ਨਾਲ ਵਾਇਰਸ ਦਾ ਫੈਲਾਅ ਕਿਵੇਂ ਹੁੰਦਾ ਹੈ, ਸ਼ਾਮਲ ਹੈ, 3 ਡੀ - ਪ੍ਰਿੰਟਡ ਉਪਕਰਣ ਦੇ ਨਿਰਮਾਣ ਲਈ ਡਿਜ਼ਾਈਨ ਤਿਆਰ ਕੀਤਾ ਗਿਆ ਹੈ। ਫੇਸ - ਸ਼ੀਲਡ ਨੂੰ ਡਿਜ਼ਾਈਨ ਕਰਨਾ ਵੀ ਸੌਖਾ ਹੈ ਅਤੇ ਇਸ ਦੇ ਨਮੂਨੇ ਵਿੱਚ ਤੇਜ਼ੀ ਨਾਲ ਵਿਕਾਸ ਕਰਨਾ ਵੀ ਸੰਭਵ ਹੈ। ਇਸ ਦੀ ਲਾਗਤ ਵੀ ਘੱਟ ਹੈ, ਪਹਿਨਣ ਵਿੱਚ ਆਸਾਨ ਹੈ, ਰਾਸਾਇਨਿਕ ਸਥਿਰਤਾ ਚੰਗੀ ਹੈ, ਨਾਜੁਕ ਨਹੀਂ ਹੈ ਅਤੇ ਮੌਜੂਦਾ ਸੈਨੀਟਾਈਜ਼ਰ ਜਾਂ ਕਿਸੇ ਵੀ ਅਲਕੋਹਲ ਯੁਕਤ ਕੀਟਾਣੂਨਾਸ਼ਕ ਨਾਲ ਸੌਖ ਨਾਲ ਸਾਫ਼ ਕੀਤਾ ਜਾ ਸਕਦਾ ਹੈ।
ਦੂਜਾ ਉਤਪਾਦ, ਨੋਵੇਲ ਕੋਰੋਨਾਵਾਇਰਸ ਦੇ ਪ੍ਰਸਾਰ ਦੀ ਰੋਕਥਾਮ ਲਈ 3ਡੀ - ਪ੍ਰਿੰਟਡ ਐਂਟੀਮਾਇਕਰੋਬਿਅਲ ਫੇਸ - ਸ਼ੀਲਡ ਹੈ। ਇਸ ਦਾ ਡਿਜ਼ਾਈਨ ਇਹ ਸਮਝਣ ਲਈ ਇੱਕ ਡੂੰਘੀ ਸਟਡੀ ਤੋਂ ਬਾਅਦ ਕੀਤਾ ਗਿਆ ਕਿ ਇਹ ਵਾਇਰਸ ਮੂੰਹ, ਅੱਖ, ਘੋਲ ਅਤੇ ਸਰੀਰ ਦੀਆਂ ਹੋਰ ਖੁਰਲੀਆਂ ਰਾਹੀਂ ਕਿਵੇਂ ਫੈਲਦਾ ਹੈ।
ਨਾਈਪਰ, ਰਸਾਇਣ ਅਤੇ ਖਾਦ ਮੰਤਰਾਲੇ ਦੇ ਫਾਰਮਾਸਿਊਟਿਕਲ ਵਿਭਾਗ ਦੇ ਅਨੁਸਾਰ ਆਉਣ ਵਾਲਾ ਬਿਹਤਰੀਨ ਸੰਸਥਾਨ ਹਨ । ਸੱਤ ਸੰਸਥਾਨ ਅਹਿਮਦਾਬਾਦ, ਹੈਦਰਾਬਾਦ, ਹਾਜੀਪੁਰ, ਕੋਲਕਾਤਾ, ਗੁਵਾਹਾਟੀ, ਮੋਹਾਲੀ ਅਤੇ ਰਾਇਬਰੇਲੀ ਵਿੱਚ ਕਾਰਜਸ਼ੀਲ ਹਨ ।
ਡਾ . ਪੀ ਡੀ ਵਾਘੇਲਾ, ਸਕੱਤਰ ਫਾਰਮਾਸਿਊਟਿਕਲਸ ਨਵੀਂ ਦਿੱਲੀ ਦੀ ਅਗਵਾਈ ਵਿੱਚ ਕੱਲ੍ਹ ਵੀਡੀਓ ਕਾਨਫਰੰਸਿੰਗ ਜ਼ਰੀਏ ਇੱਕ ਬੈਠਕ ਦਾ ਪ੍ਰਬੰਧ ਕੀਤਾ ਗਿਆ, ਜਿਸ ਦਾ ਉਦੇਸ਼ ਖੋਜ ਅਤੇ ਨਵੀਨ ਗਤੀਵਿਧੀਆਂ ਵਿੱਚ ਨਾਈਪਰ ਦੇ ਪ੍ਰਦਰਸ਼ਨਾਂ ਦੀ ਸਮਿਖਿਆ ਕਰਨਾ ਸੀ, ਵਿਸ਼ੇਸ਼ ਰੂਪ ਵਿਚ ਉਨ੍ਹਾਂ ਤਰੀਕਿਆਂ ਦੇ ਸੰਬੰਧ ਵਿੱਚ ਜੋ ਨਾਈਪਰ ਦੇ ਕੋਲ ਮੌਜੂਦ ਹਨ ਅਤੇ ਉਹ ਕੋਵਿਡ - 19 ਮਹਾਮਾਰੀ ਦੇ ਖ਼ਿਲਾਫ਼ ਦੇਸ਼ ਦੀ ਲੜਾਈ ਵਿੱਚ ਕਿਵੇਂ ਯੋਗਦਾਨ ਪਾ ਸਕਦੇ ਹਨ।
ਸਾਰੇ ਨਿਰਦੇਸ਼ਕਾਂ ਅਤੇ ਚੇਅਰਮੈਨ ਨੇ ਇਸ ਬੈਠਕ ਵਿੱਚ ਹਿੱਸਾ ਲਿਆ, ਨਾਈਪਰ - ਗੁਵਾਹਾਟੀ ਦੇ ਡਾਇਰੈਕਟਰ ਡਾ . ਯੂਐੱਸਐੱਨ ਮੂਰਤੀ ਨੇ ਦੱਸਿਆ ਕਿ ਨਾਈਪਰ - ਗੁਵਾਹਾਟੀ ਨੇ ਨਮੂਨਿਆਂ ਦੀ ਫੌਰੀ ਮਾਨਤਾ / ਉਤਪਾਦਾਂ ਦਾ ਨਿਰਮਾਣ ਅਤੇ ਨਿਯੁਕਤੀ ਦੇ ਦ੍ਰਿਸ਼ਟੀਕੋਣ ਤੋਂ ਕੋਰੋਨਾ ਵਾਇਰਸ ਦੇ ਨਾਲ ਲੜਾਈ ਵਿੱਚ ਦੇਸ਼ ਦੀ ਮਦਦ ਕਰਨ ਦੀ ਕੋਸ਼ਿਸ਼ ਕੀਤੀ ਹੈ। ਉਨ੍ਹਾਂ ਨੇ ਕਿਹਾ ਕਿ, ਨਾਈਪਰ - ਗੁਵਾਹਾਟੀ ਲਾਭਦਾਇਕ ਯੋਗਦਾਨ ਅਤੇ ਹੱਲ ਪ੍ਰਦਾਨ ਕਰਨ ਲਈ ਪ੍ਰਤੀਬੱਧ ਹੈ। ਉਨ੍ਹਾਂ ਨੇ ਕਿਹਾ ਕਿ ਨਾਈਪਰ - ਗੁਵਾਹਾਟੀ ਨੇ ਚਮੜੀ ਦੇ ਅਨੁਕੂਲ ਹਰਬਲ ਸੈਨੀਟਾਈਜ਼ਰ ਵੀ ਬਣਾਇਆ ਹੈ। ਉਨ੍ਹਾਂ ਨੇ ਦੱਸਿਆ ਕਿ ਹਿੰਦੁਸਤਾਨ ਐਂਟੀਬਾਓਟਿਕਸ ਲਿਮਿਟਿਡ, , ਇੱਕ ਵਿਭਾਗੀ ਪੀਐੱਸਯੂ, ਦੇ ਨਾਲ ਮਿਲਕੇ ਉਨ੍ਹਾਂ ਦੇ ਨਵੇਂ ਉਤਪਾਦਾਂ ਦਾ ਉਦਯੋਗਿਕ ਪੱਧਰ ਉੱਤੇ ਨਿਰਮਾਣ ਕੀਤਾ ਜਾ ਰਿਹਾ ਹੈ।
ਘਰਾਂ, ਹਸਪਤਾਲਾਂ, ਕਾਰਖਾਨਿਆਂ, ਕੰਪਨੀਆਂ, ਸੰਸਥਾਨਾਂ, ਸੰਗਠਨਾਂ, ਅਤੇ ਹੋਰ ਇਮਾਰਤਾਂ ਵਿੱਚ ਸਭ ਤੋਂ ਜ਼ਿਆਦਾ ਰੋਗਾਣੂ ਗ੍ਰਸਤ ਵਸਤਾਂ ਵਿੱਚ ਦਰਵਾਜ਼ੇ , ਖਿੜਕੀਆਂ , ਸਵਿੱਚ ਬਟਨ , ਲਿਫਟ ਬਟਨ , ਦਰਾਜ ਹੈਂਡਲ , ਰੈਫ੍ਰੀਜਰੇਟਰ ਹੈਂਡਲ ਅਤੇ ਲੈਪਟੌਪ/ ਡੈਸਕਟੌਪ ਕੀ - ਬੋਰਡ ਸ਼ਾਮਲ ਹਨ। ਕੋਵਿਡ - 19 ਮਹਾਮਾਰੀ ਦੇ ਕਹਿਰ ਦੀ ਇਸ ਮੌਜੂਦਾ ਹਾਲਤ ਵਿੱਚ, ਇਹ ਚੀਜ਼ਾਂ ਨੰਗੇ ਹੱਥ ਨਾਲ ਸੰਪਰਕ ਨਾਲ ਜਾਂ ਦੂਸ਼ਿਤ ਸਤਹਾਂ ਦੇ ਰਾਹੀਂ ਇੱਕ ਵਿਅਕਤੀ ਤੋਂ ਦੂਜੇ ਵਿਅਕਤੀ ਵਿੱਚ ਸੰਕ੍ਰਮਣ ਦਾ ਪ੍ਰਸਾਰਣ ਕਰਨ ਵਿੱਚ ਮਹੱਤਵਪੂਰਨ ਭੂਮਿਕਾ ਨਿਭਾ ਸਕਦੀਆਂ ਹਨ।ਆਰਸੀਜੇ/ਆਰਕੇਐੱਮ
(Visitor Counter : 118
ਗ੍ਰਹਿ ਮੰਤਰਾਲਾ
ਗ੍ਰਹਿ ਮੰਤਰਾਲੇ ਨੇ ਦੇਸ਼ ਦੇ ਬਾਹਰ ਫਸੇ ਭਾਰਤੀ ਨਾਗਰਿਕਾਂ ਤੇ ਭਾਰਤ ’ਚ ਫਸੇ ਉਨ੍ਹਾਂ ਵਿਅਕਤੀਆਂ ਲਈ ਜੋ ਜ਼ਰੂਰੀ ਕਾਰਨਾਂ ਕਰਕੇ ਵਿਦੇਸ਼ ਯਾਤਰਾ ਕਰਨ ਦੇ ਚਾਹਵਾਨ ਹੈ, ਦੇ ਆਵਾਗਮਨ ਲਈ ਮਿਆਰੀ ਸੰਚਾਲਨ ਪ੍ਰਕਿਰਿਆ  ਜਾਰੀ ਕੀਤੀ
ਕੇਂਦਰੀ ਗ੍ਰਹਿ ਮੰਤਰਾਲੇ ਨੇ 1 ਮਈ, 2020 ਨੂੰ ਇੱਕ ਆਦੇਸ਼ ਅਤੇ ਆਪਦਾ ਪ੍ਰਬੰਧਨ ਕਾਨੂੰਨ, 2005 ਤਹਿਤ ਲੌਕਡਾਊਨ ਦੀ ਮਿਆਦ ਨੂੰ 2 ਹਫ਼ਤਿਆਂ ਦੀ ਮਿਆਦ ਲਈ ਭਾਵ 4 ਮਈ ਤੋਂ ਹੋਰ ਅੱਗੇ ਵਧਾਉਣ ਲਈ ਸਬੰਧਿਤ ਦਿਸ਼ਾ–ਨਿਰਦੇਸ਼ ਜਾਰੀ ਕੀਤੇ। ਕੋਵਿਡ–19 ਮਹਾਮਾਰੀ ਦੇ ਫੈਲਣ ਉੱਤੇ ਕਾਬੂ ਪਾਉਣ ਲਈ ਯਾਤਰੀਆਂ ਦੀ ਅੰਤਰਰਾਸ਼ਟਰੀ ਯਾਤਰਾ ’ਤੇ ਲੌਕਡਾਊਨ ਦੇ ਉਪਾਵਾਂ ਨਾਲ ਸਬੰਧਿਤ ਗ੍ਰਹਿ ਮੰਤਰਾਲੇ ਦੇ ਆਦੇਸ਼ਾਂ ਤਹਿਤ ਪਾਬੰਦੀ ਲੱਗ ਗਈ ਹੈ।
ਉਪਲਬਧ ਸੂਚਨਾ ਅਨੁਸਾਰ, ਕਈ ਭਾਰਤੀ ਨਾਗਰਿਕ ਜਿਨ੍ਹਾਂ ਨੇ ਲੌਕਡਾਊਨ ਤੋਂ ਪਹਿਲਾਂ ਰੋਜ਼ਗਾਰ, ਅਧਿਐਨ / ਸਿਖਲਾਈ, ਸੈਰ–ਸਪਾਟਾ, ਕਾਰੋਬਾਰ ਆਦਿ ਕਾਰਨਾਂ ਨਾਲ ਵਿਭਿੰਨ ਦੇਸ਼ਾਂ ਦੀ ਯਾਤਰਾ ਕੀਤੀ ਸੀ, ਵਿਦੇਸ਼ਾਂ ਵਿੱਚ ਫਸੇ ਹੋਏ ਹਨ। ਵਿਦੇਸ਼ਾਂ ਵਿੱਚ ਉਨ੍ਹਾਂ ਦੇ ਲੰਮੇ ਸਮੇਂ ਤੋਂ ਠਹਿਰਾਅ ਕਾਰਨ ਉਨ੍ਹਾਂ ਨੂੰ ਪਰੇਸ਼ਾਨੀਆਂ ਦਾ ਸਾਹਮਣਾ ਕਰਨਾ ਪੈ ਰਿਹਾ ਹੈ ਅਤੇ ਉਹ ਤੁਰੰਤ ਭਾਰਤ ਪਰਤਣ ਦੇ ਇੱਛੁਕ ਹਨ। ਉਪਰੋਕਤ ਮਾਮਲਿਆਂ ਤੋਂ ਇਲਾਵਾ, ਕੁਝ ਹੋਰ ਭਾਰਤੀ ਨਾਗਰਿਕ ਵੀ ਹਨ, ਜਿਨ੍ਹਾਂ ਨੇ ਮੈਡੀਕਲ ਐਮਰਜੈਂਸੀ ਜਾਂ ਪਰਿਵਾਰ ਦੇ ਕਿਸੇ ਮੈਂਬਰ ਦੀ ਮੌਤ ਕਾਰਨ ਭਾਰਤ ਆਉਣ ਦੀ ਜ਼ਰੂਰਤ ਹੈ। ਇਸ ਤੋਂ ਇਲਾਵਾ, ਭਾਰਤ ਵਿੱਚ ਵੀ ਕਈ ਲੋਕ ਫਸੇ ਹੋਏ ਹਨ, ਜੋ ਵਿਭਿੰਨ ਉਦੇਸ਼ਾਂ ਕਾਰਨ ਤੁਰੰਤ ਵਿਦੇਸ਼ ਜਾਣ ਦੇ ਇੱਛੁਕ ਹਨ।
ਅਜਿਹੇ ਲੋਕਾਂ ਦੇ ਆਵਾਗਮਨ ਨੂੰ ਸੁਖਾਲਾ ਬਣਾਉਣ ਲਈ, ਮੰਤਰਾਲੇ ਨੇ ਅੱਜ ਦੇਸ਼ ਤੋਂ ਬਾਹਰ ਫਸੇ ਭਾਰਤੀ ਨਾਗਰਿਕਾਂ ਤੇ ਕੁਝ ਖਾਸ ਲੋਕਾਂ ਦੀ ਵਿਦੇਸ਼ ਯਾਤਰਾ ਲਈ ਭਾਰਤ ਸਰਕਾਰ ਦੇ ਮੰਤਰਾਲਿਆਂ / ਵਿਭਾਗਾਂ, ਰਾਜਾਂ / ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੀਆਂ ਸਰਕਾਰਾਂ ਤੇ ਰਾਜਾਂ / ਕੇਂਦਰ ਸਾਸਿਤ ਪ੍ਰਦੇਸ਼ਾਂ ਦੇ ਅਧਿਕਾਰੀਆਂ ਨੂੰ ਇਸ ਨੂੰ ਸਖ਼ਤੀ ਨਾਲ ਲਾਗੂ ਕਰਨ ਲਈ ਨਿਰਦੇਸ਼ਾਂ ਨਾਲ ਮਿਆਰੀ ਸੰਚਾਲਨ ਪ੍ਰਕਿਰਿਆ  ਜਾਰੀ ਕੀਤੀ।
ਗ੍ਰਹਿ ਮੰਤਰਾਲੇ ਦੇ ਆਦੇਸ਼ ਅਤੇ ਐੱਸਓਪੀ ਦੇਖਣ ਲਈ ਇੱਥੇ ਕਲਿੱਕ ਕਰੋ
Click here to see the MHA Order and SOPs
ਮੰਤਰੀ ਮੰਡਲ
ਮੰਤਰੀ ਮੰਡਲ ਨੇ ਬੰਗਾਲ ਈਸਟਰਨ ਫਰੰਟੀਅਰ ਰੈਗੂਲੇਸ਼ਨਸ ਵਿੱਚ ਸੋਧ ਕਰਨ ਨੂੰ ਕਾਰਜ ਉਪਰੰਤ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਵਿੱਚ ਕੇਂਦਰੀ ਮੰਤਰੀ ਮੰਡਲ ਨੇ ਬੰਗਾਲ ਈਸਟਰਨ ਫਰੰਟੀਅਰ ਰੈਗੂਲੇਸ਼ਨਸ , 1873 ਵਿੱਚ ਸੋਧ ਲਈ ਸੰਵਿਧਾਨ ਦੇ ਅਨੁਛੇਦ 372 ਦੀ ਧਾਰਾ  ਤਹਿਤ ਰਾਸ਼ਟਰਪਤੀ ਦੁਆਰਾ ਜਾਰੀ ਕਾਨੂੰਨ ਦੀ ਅਨੁਕੂਲਤਾ  ਆਦੇਸ਼, 2019 ਨੂੰ ਆਪਣੀ ਕਾਰਜ ਉਪਰੰਤ ਪ੍ਰਵਾਨਗੀ ਦੇ ਦਿੱਤੀ ਹੈ ।
ਇਸ ਅਧਿਸੂਚਨਾ ਨਾਲ ਨਾਗਰਿਕਤਾ ਸੋਧ ਕਾਨੂੰਨ, 2019 ਦੇ ਪ੍ਰਾਵਧਾਨਾਂ ਤੋਂ ਮਣੀਪੁਰ ਦੇ ਮੂਲ ਲੋਕਾਂ ਨੂੰ ਸੁਰੱਖਿਆ ਪ੍ਰਦਾਨ ਕਰਨ ਲਈ ਬੀਈਐੱਫਆਰ ਦਾ ਮਣੀਪੁਰ ਰਾਜ ਤੱਕ ਵਿਸਤਾਰ ਹੋਵੇਗਾ ਅਤੇ ਇਸ ਰੈਗੂਲੇਸ਼ਨਸ ਵਿੱਚ ਜ਼ਰੂਰੀ ਬਦਲਾਅ ਕੀਤੇ ਜਾਣਗੇ ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ-19 ਅੱਪਡੇਟ
ਰਾਸ਼ਟਰਵਿਆਪੀ ਟੀਕਾਕਰਣ ਮੁਹਿੰਮ ਦੇ ਤਹਿਤ ਹੁਣ ਤੱਕ 116.87 ਕਰੋੜ ਕੋਵਿਡ ਰੋਧੀ ਟੀਕੇ ਲਗਾਏ ਜਾ ਚੁੱਕੇ ਹਨ
ਵਰਤਮਾਨ ਰਿਕਵਰੀ ਦਰ 98.31% । ਮਾਰਚ 2020 ਦੇ ਬਾਅਦ ਤੋਂ ਸਭ ਤੋਂ ਅਧਿਕ
ਪਿਛਲੇ 24 ਘੰਟਿਆਂ ਦੇ ਦੌਰਾਨ 12,510 ਰੋਗੀ ਠੀਕ ਹੋਏ, ਦੇਸ਼ ਭਰ ਵਿੱਚ ਹੁਣ ਤੱਕ ਕੁੱਲ 3,39,34,547 ਮਰੀਜ਼ ਠੀਕ ਹੋਏ
ਬੀਤੇ 24 ਘੰਟਿਆਂ ਦੇ ਦੌਰਾਨ 8,488 ਨਵੇਂ ਕੇਸ ਸਾਹਮਣੇ ਆਏ , 538 ਦਿਨਾਂ ਵਿੱਚ ਸਭ ਤੋਂ ਘੱਟ ਕੇਸ
ਭਾਰਤ ਵਿੱਚ ਵਰਤਮਾਨ ਵਿੱਚ 1,18,443 ਐਕਟਿਵ ਕੇਸ ਹਨ , 534 ਦਿਨਾਂ ਵਿੱਚ ਸਭ ਤੋਂ ਘੱਟ
ਐਕਟਿਵ ਕੇਸ ਕੁੱਲ ਕੇਸਾਂ ਦੇ 1% ਤੋਂ ਘੱਟ ਹਨ , ਵਰਤਮਾਨ ਵਿੱਚ 0.34%, ਮਾਰਚ 2020 ਦੇ ਬਾਅਦ ਤੋਂ ਸਭ ਤੋਂ ਘੱਟ
ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ 1.08% ਹੈ , ਪਿਛਲੇ 49 ਦਿਨਾਂ ਤੋਂ 2% ਤੋਂ ਘੱਟ
ਸਪਤਾਹਿਕ ਪਾਜ਼ਿਟਿਵਿਟੀ ਦਰ ਵਰਤਮਾਨ ਵਿੱਚ 0.93% ਹੈ ; ਪਿਛਲੇ 59 ਦਿਨਾਂ ਤੋਂ 2% ਤੋਂ ਘੱਟ ਹੈ
ਹੁਣ ਤੱਕ ਕੁੱਲ 63.25 ਕਰੋੜ ਟੈਸਟ ਕੀਤੇ ਜਾ ਚੁੱਕੇ ਹਨ
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
‘ਖੇਡਾਂ ’ਚ ਕਰੀਅਰ – ਅਵਸਰ ਤੇ ਚੁਣੌਤੀਆਂ’ ਬਾਰੇ ਵੈਬੀਨਾਰ ਆਯੋਜਿਤ
ਟੋਕਿਓ ਉਲੰਪਿਕਸ ਹੁਣ ਜਦੋਂ ਸ਼ੁਰੂ ਹੋਣ ਵਾਲਾ ਹੈ ਤੇ ਦੇਸ਼ ਪਹਿਲਾਂ ਹੀ ‘ਸਪੋਰਟਸ ਮੋਡ’ ਵਿੱਚ ਚਲ ਰਿਹਾ ਹੈ; ਅਜਿਹੇ ਵੇਲੇ ‘ਪੱਤਰ ਸੂਚਨਾ ਦਫ਼ਤਰ’  ਅਤੇ ‘ਰੀਜਨਲ ਆਊਟਰੀਚ ਬਿਊਰੋ’ , ਚੰਡੀਗੜ੍ਹ ਨੇ ਅੱਜ ਉੱਘੇ ਕੌਮਾਂਤਰੀ ਅਥਲੀਟਾਂ ਨੂੰ ਮਹਿਮਾਨ ਬੁਲਾਰਿਆਂ ਵਜੋਂ ਸੱਦ ਕੇ ‘ਖੇਡਾਂ ਵਿੱਚ ਇੱਕ ਕਰੀਅਰ – ਅਵਸਰ ਤੇ ਚੁਣੌਤੀਆਂ’ ਵਿਸ਼ੇ ਉੱਤੇ ਇੱਕ ਵੈਬੀਨਾਰ ਕਰਵਾਇਆ।
ਪਹਿਲੇ ਮਹਿਮਾਨ ਬੁਲਾਰੇ ਸਨ ਸ਼੍ਰੀ ਰਮਨ ਸਿੰਘ, ਜਿਨ੍ਹਾਂ ਦਾ ਇੱਕ ਦੌੜਾਕ ਤੇ ਜੰਪਰ ਵਜੋਂ ਰਾਸ਼ਟਰੀ ਰਿਕਾਰਡ ਦਰਜ ਹੈ। ਉਹ ਪੈਰਾ ਏਸ਼ੀਆਈ ਖੇਡਾਂ ਵਿੱਚ ਚਾਰ ਵਾਰ ਭਾਰਤ ਦੀ ਨੁਮਾਇੰਦਗੀ ਵੀ ਕਰ ਚੁੱਕੇ ਹਨ। ਬਿਹਾਰ ਦੇ ਨਿੱਕੇ ਜਿਹੇ ਪਿੰਡ ਸੰਘੋਪੱਟੀ ’ਚ 100% ਨੇਤਰਹੀਣਤਾ ਨਾਲ ਜਨਮ ਲੈਣ ਦੇ ਬਾਵਜੂਦ ਉਹ ਅਜਿਹੇ ਪਹਿਲੇ 100 ਨੇਤਰਹੀਣ ਅਥਲੀਟਾਂ ਵਿਚੋਂ ਇੱਕ ਬਣੇ, ਜਿਨ੍ਹਾਂ ਨੇ ਸਾਲ 2006 ’ਚ ਕੁਆਲਾਲੰਪੁਰ ਵਿਖੇ FESPIC ਖੇਡਾਂ  ਵਿੱਚ ਭਾਰਤ ਦੀ ਨੁਮਾਇੰਦਗੀ ਕੀਤੀ।
ਖੇਡਾਂ ’ਚ ਕਰੀਅਰ ਬਾਰੇ ਦਰਸ਼ਕਾਂ ਨੂੰ ਸੰਬੋਧਨ ਕਰਦਿਆਂ ਉਨ੍ਹਾਂ ਕਿਹਾ,‘ਖੇਡਾਂ ਦਰਅਸਲ ਜਨੂੰਨ ਤੇ ਸਖ਼ਤ–ਮਿਹਨਤ ਦਾ ਨਤੀਜਾ ਹੁੰਦੀਆਂ ਹਨ। ਜਿਹੜੀ ਕਹਾਵਤ ਅਸੀਂ ਅਕਸਰ ਆਪਣੇ ਬਚਪਨ ’ਚ ਸੁਣਿਆ ਕਰਦੇ ਸਾਂ ਕਿ – ‘ਪੜ੍ਹੋਗੇ ਲਿਖੋਗੇ ਤੋ ਬਨੋਗੇ ਨਵਾਬ; ਖੇਲੋਗੇ ਕੂਦੋਗੇ ਤੋ ਬਨੋਗੇ ਖ਼ਰਾਬ’ ਹੁਣ ਮੌਜੂਦਾ ਦ੍ਰਿਸ਼ ਵਿੱਚ ਇਸ ਦੀ ਕੋਈ ਤੁਕ ਨਹੀਂ ਰਹੀ, ਜਿੱਥੇ ਖੇਡਾਂ ’ਚ ਕਰੀਅਰ ਬਣਾ ਕੇ ਅੱਗੇ ਵਧਿਆ ਜਾ ਸਕਦਾ ਹੈ।’
ਖੇਡ ਉਦਯੋਗ ਵਿੱਚ ਕਰੀਅਰ ਦੇ ਹੋਰ ਪੱਖਾਂ ਬਾਰੇ ਚਾਨਣਾ ਪਾਉਂਦਿਆਂ, ਉਨ੍ਹਾਂ ਅੱਗੇ ਕਿਹਾ,‘ਖੇਡਾਂ ਸਿਰਫ਼ ਖੇਡਣ ਤੱਕ ਹੀ ਨਹੀਂ ਸੀਮਤ ਹੁੰਦੀਆਂ, ਸਗੋਂ ਇਸ ਵਿੱਚ ਖੇਡਾਂ ਲਈ ਖ਼ਾਸ ਨਿਊਟ੍ਰੀਸ਼ਨਿਸਟ ਤੇ ਡਾਇਟੀਸ਼ੀਅਨ, ਖੇਡ–ਵਸਤਾਂ ਤੇ ਵਰਦੀਆਂ ਦੇ ਨਿਰਮਾਤਾ, ਖੇਡਾਂ ਲਈ ਖ਼ਾਸ ਫ਼ਿਜ਼ੀਸ਼ੀਅਨਜ਼ ਆਦਿ ਜਿਹੇ ਖੇਤਰ ਵੀ ਸ਼ਾਮਲ ਹਨ।’
ਦੂਜੇ ਬੁਲਾਰੇ ਭਾਰਤੀ ਮਹਿਲਾ ਰਾਸ਼ਟਰੀ ਬਾਸਕਿਟਬਾਲ ਟੀਮ ਦੇ ਸਾਬਕਾ ਕਪਤਾਨ ਸੁਸ਼੍ਰੀ ਆਕਾਂਕਸ਼ਾ ਸਿੰਘ ਹਨ ਅਤੇ ਜੋ ਏਸ਼ੀਅਨ ਖੇਡਾਂ ਸਮੇਤ ਕਈ ਕੌਮਾਂਤਰੀ ਖੇਡ ਈਵੈਂਟਸ ਵਿੱਚ ਭਾਰਤ ਦੀ ਨੁਮਾਇੰਦਗੀ ਕਰ ਚੁੱਕੇ ਹਨ।
ਆਕਾਂਕਸ਼ਾ ਸਿੰਘ ਨੇ ਭਾਗੀਦਾਰਾਂ ਨੂੰ ਖੇਡਾਂ ਦੇ ਕਰੀਅਰ ਨਾਲ ਜੁੜੇ ਸਾਰੇ ਵਿਕਲਪਾਂ – ਅਥਲੀਟ, ਕੋਚ, ਖੇਡ ਮਨੋਵਿਗਿਆਨੀ, ਖੇਡ ਫ਼ਿਜ਼ੀਓਥੈਰਾਪਿਸਟਸ, ਈਵੈਂਟ ਮੈਨੇਜਰ ਆਦਿ ਵਜੋਂ ਬਾਰੇ ਵਿਸਤਾਰਪੂਰਬਕ ਜਾਣਕਾਰੀ ਦੇਣ ਲਈ ਆਪਣੀ ਖ਼ੁਦ ਦੀ ਕਹਾਣੀ ਦੱਸੀ। ਜਦੋਂ ਉਨ੍ਹਾਂ ਤੋਂ ਖੇਡ ਮਨੋਵਿਗਿਆਨੀਆਂ ਦੀ ਭੂਮਿਕਾ ਬਾਰੇ ਪੁੱਛਿਆ ਗਿਆ, ਤਾਂ ਉਨ੍ਹਾਂ ਦੱਸਿਆ,‘ਇੱਕ ਸ਼ਾਂਤ ਤੇ ਪ੍ਰੇਰਿਤ ਮਨ ਇੱਕ ਖਿਡਾਰੀ ਦੀ ਕਾਰਗੁਜ਼ਾਰੀ ਵਿੱਚ ਬਹੁਤ ਵੱਡੀ ਭੂਮਿਕਾ ਨਿਭਾਉਂਦਾ ਹੈ ਅਤੇ ਖੇਡ ਮਨੋਵਿਗਿਆਨੀ ਸਪੱਸ਼ਟ ਤੌਰ ’ਤੇ ਇਸ ਸਭ ਲਈ ਆਪਣਾ ਕੰਮ ਕਰਦਾ ਹੈ।’
ਭਾਗੀਦਾਰਾਂ ਦਾ ਸੁਆਗਤ ਕਰਦਿਆਂ ‘ਪੱਤਰ ਸੂਚਨਾ ਦਫ਼ਤਰ’  ਚੰਡੀਗੜ੍ਹ ਦੇ ਅਸਿਸਟੈਂਟ ਡਾਇਰੈਕਟਰ ਸ਼੍ਰੀ ਹਿਮਾਂਸ਼ੂ ਪਾਠਕ ਨੇ ਕਿਹਾ ਕਿ ਮਨੁੱਖੀ ਸ਼ਖ਼ਸੀਅਤ ਦੇ ਸਰਬ–ਪੱਖੀ ਵਿਕਾਸ ਵਿੱਚ ਖੇਡਾਂ ਤੇ ਗੇਮਜ਼ ਸਦਾ ਇੱਕ ਅਟੁੱਟ ਅੰਗ ਰਹਿੰਦੀਆਂ ਹਨ ਅਤੇ ਸਿਹਤਮੰਦ ਮੁਕਾਬਲੇ ਦੀ ਭਾਵਨਾ ਪੈਦਾ ਕਰਨ ਅਤੇ ਸਮਾਜ ਨੂੰ ਆਪਸ ’ਚ ਜੋੜਨ ਵਿੱਚ ਵੱਡੀ ਭੂਮਿਕਾ ਨਿਭਾਉਂਦੀਆਂ ਹਨ।
ਸ਼੍ਰੀ ਹਰਸ਼ਿਤ ਨਾਰੰਗ, ਅਸਿਸਟੈਂਟ ਡਾਇਰੈਕਟਰ, ਪੀਆਈਬੀ ਚੰਡੀਗੜ੍ਹ ਨੇ ਇਸ ਸੈਸ਼ਨ ਦੀ ਮੇਜ਼ਬਾਨੀ ਕੀਤੀ ਅਤੇ ਸੁਸ਼੍ਰੀ ਸਪਨਾ, ਅਸਿਸਟੈਂਟ ਡਾਇਰੈਕਟਰ, ਆਰਓਬੀ  ਚੰਡੀਗੜ੍ਹ ਵੱਲੋਂ ਮੌਜੂਦ ਬੁਲਾਰਿਆਂ ਤੇ ਭਾਗੀਦਾਰਾਂ ਦਾ ਧੰਨਵਾਦ ਕਰਨ ਨਾਲ ਇਸ ਵੈਬੀਨਾਰ ਦਾ ਸਮਾਪਨ ਹੋਇਆ।
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਉੱਤਰ-ਪੂਰਬੀ ਰਾਜਾਂ ਵਿੱਚ ਹਾਈਵੇਅ ਪ੍ਰੋਜੈਕਟ
ਸਾਰੇ ਚੱਲ ਰਹੇ ਨੈਸ਼ਨਲ ਹਾਈਵੇਅ ਪ੍ਰੋਜੈਕਟਾਂ ਨੂੰ ਤੇਜ਼ੀ ਨਾਲ ਪੂਰਾ ਕਰਨ ਲਈ, ਸਰਕਾਰ ਨੇ ਵਿਭਿੰਨ ਕਦਮ ਚੁੱਕੇ ਹਨ, ਜਿਨ੍ਹਾਂ ਵਿੱਚ ਭੂਮੀ ਗ੍ਰਹਿਣ ਅਤੇ ਵਾਤਾਵਰਣ ਸਬੰਧੀ ਕਲੀਅਰੈਂਸ ਨੂੰ ਸੁਚਾਰੂ ਬਣਾਉਣਾ, ਇਕੁਵਿਟੀ ਨਿਵੇਸ਼ਕਾਂ ਲਈ ਨਿਕਾਸੀ ਦੀ ਵਿਵਸਥਾ, ਪ੍ਰੀਮੀਅਮ ਰੀਸ਼ਡਿਊਲਿੰਗ, ਹੋਰ ਮੰਤਰਾਲਿਆਂ ਨਾਲ ਨਜ਼ਦੀਕੀ ਤਾਲਮੇਲ, ਵਿਵਾਦ ਨਿਪਟਾਰਾ ਵਿਧੀ ਨੂੰ ਸੁਧਾਰਨਾ, ਵਿਭਿੰਨ ਪੱਧਰਾਂ ‘ਤੇ ਵਾਰ-ਵਾਰ ਸਮੀਖਿਆਵਾਂ ਆਦਿ ਸ਼ਾਮਲ ਹਨ।
ਮੰਤਰਾਲਾ ਆਪਣੀਆਂ ਲਾਗੂ ਕਰਨ ਵਾਲੀਆਂ ਏਜੰਸੀਆਂ ਜਿਵੇਂ ਕਿ ਐੱਨਐੱਚਏਆਈ, ਐੱਨਐੱਚਆਈਡੀਸੀਐੱਲ, ਸਟੇਟ ਪੀਡਬਲਿਊਡੀਜ਼, ਬੀਆਰਓ, ਆਦਿ ਜ਼ਰੀਏ ਟ੍ਰੈਫਿਕ, ਕਨੈਕਟੀਵਿਟੀ, ਅੰਤਰ ਪ੍ਰਾਥਮਿਕਤਾ ਦੀਆਂ ਜ਼ਰੂਰਤਾਂ ਅਤੇ ਸੰਸਾਧਨਾਂ ਦੀ ਉਪਲੱਬਧਤਾ ਦੇ ਅਧਾਰ 'ਤੇ ਨਵੇਂ ਰਾਸ਼ਟਰੀ ਰਾਜਮਾਰਗ ਪ੍ਰੋਜੈਕਟਾਂ ਨੂੰ ਸ਼ੁਰੂ ਕਰਦਾ ਹੈ। ਨੈਸ਼ਨਲ ਹਾਈਵੇਅ ਅਥਾਰਟੀ ਆਵ੍ ਇੰਡੀਆ  ਨੇ ਗੁਵਾਹਾਟੀ ਬਾਈਪਾਸ ਵਿੱਚ ਬੋਰਾਗਾਓਂ, ਗੋਰਚੁਕ, ਲੋਖਰਾ ਅਤੇ ਵਸ਼ਿਸ਼ਟ ਜੰਕਸ਼ਨ 'ਤੇ ਫਲਾਈਓਵਰਾਂ ਦੇ ਨਿਰਮਾਣ, ਸਟੈਂਡਅਲੋਨ ਫਲਾਈਓਵਰਾਂ ਅਤੇ ਐੱਨਐੱਚ 31, ਐੱਨਐੱਚ 31ਸੀ, ਐੱਨਐੱਚ 36 ਅਤੇ ਐੱਨਐੱਚ 37 ਦੇ ਰੋਬੋਨ  ਸਟ੍ਰੈਚ, ਅਤੇ ਪੂਰਬੀ-ਪੱਛਮੀ ਕੋਰੀਡੋਰ ਦੇ ਨਰੀਮਬਾਗਲੋ-ਜਟਿੰਗਾ ਜੰਕਸ਼ਨ- ਹਰੰਗਾਜਾਓ ਸੈਕਸ਼ਨ ਦੇ ਬਾਕੀ ਕੰਮ ਕਰਨ ਲਈ ਕਾਰਵਾਈ ਸ਼ੁਰੂ ਕਰ ਦਿੱਤੀ ਹੈ।
ਇਸ ਤੋਂ ਇਲਾਵਾ ਐੱਨਐੱਚਏਆਈ ਨੇ ਗੁਵਾਹਾਟੀ ਰਿੰਗ ਰੋਡ ਦੇ ਨਿਰਮਾਣ ਲਈ ਪ੍ਰੋਜੈਕਟ ਦੀ ਤਿਆਰੀ ਦਾ ਕੰਮ ਸ਼ੁਰੂ ਕਰਨ ਦੀ ਯੋਜਨਾ ਬਣਾਈ ਹੈ। ਇਸ ਤੋਂ ਇਲਾਵਾ, ਮੰਤਰਾਲੇ ਨੇ ਅਗਲੇ ਤਿੰਨ ਵਰ੍ਹਿਆਂ ਦੇ ਅੰਦਰ, ਰਾਸ਼ਟਰੀ ਬੁਨਿਆਦੀ ਢਾਂਚਾ ਪਾਈਪਲਾਈਨ ਤਹਿਤ ਉੱਤਰ-ਪੂਰਬੀ ਰਾਜਾਂ ਵਿੱਚ, ਤਕਰੀਬਨ 84,193 ਕਰੋੜ ਦੀ ਅਨੁਮਾਨਿਤ ਲਾਗਤ ਨਾਲ ਤਕਰੀਬਨ 131 ਨਵੇਂ ਰਾਸ਼ਟਰੀ ਰਾਜਮਾਰਗ ਪ੍ਰੋਜੈਕਟਾਂ ਨੂੰ ਲਾਗੂ ਕਰਨ ਵਾਲੀਆਂ ਹੋਰ ਏਜੰਸੀਆਂ ਐੱਨਐੱਚਆਈਡੀਸੀਐੱਲ, ਸਟੇਟ ਪੀਡਬਲਿਊਡੀਜ਼ ਅਤੇ ਬੀਆਰਓ ਦੁਆਰਾ ਸ਼ੁਰੂ ਕਰਨ ਦੀ ਯੋਜਨਾ ਬਣਾਈ ਹੈ।
ਇਹ ਜਾਣਕਾਰੀ ਕੇਂਦਰੀ ਰੋਡ ਟਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰੀ ਸ਼੍ਰੀ ਨਿਤਿਨ ਗਡਕਰੀ ਨੇ ਰਾਜ ਸਭਾ ਵਿੱਚ ਇੱਕ ਪ੍ਰਸ਼ਨ ਦੇ ਲਿਖਤੀ ਜਵਾਬ ਵਿੱਚ ਦਿੱਤੀ।
ਖੇਤੀਬਾੜੀ ਮੰਤਰਾਲਾ
ਸਰਕਾਰ ਨੇ ਪੰਜਾਬ, ਹਰਿਆਣਾ, ਉੱਤਰ ਪ੍ਰਦੇਸ਼ ਅਤੇ ਦਿੱਲੀ ਰਾਜਾਂ ਵਿੱਚ ਪੈਦਾ ਹੋਈ ਝੋਨੇ ਦੀ ਪਰਾਲੀ ਦੇ ਕੁਸ਼ਲ ਪੂਰਵ-ਸਥਿਤੀ ਪ੍ਰਬੰਧਨ ਨੂੰ ਸਮਰੱਥ ਬਣਾਉਣ ਲਈ ਫਸਲ ਅਵਸ਼ੇਸ਼ ਪ੍ਰਬੰਧਨ ਦਿਸ਼ਾ-ਨਿਰਦੇਸ਼ਾਂ ਨੂੰ ਸੰਸ਼ੋਧਿਤ ਕੀਤਾ
ਸਰਕਾਰ ਨੇ ਪੰਜਾਬ, ਹਰਿਆਣਾ, ਉੱਤਰ ਪ੍ਰਦੇਸ਼ ਅਤੇ ਦਿੱਲੀ ਰਾਜਾਂ ਵਿੱਚ ਪੈਦਾ ਹੋਈ ਝੋਨੇ ਦੀ ਪਰਾਲੀ ਦੇ ਕੁਸ਼ਲ ਪੂਰਵ-ਸਥਿਤੀ ਪ੍ਰਬੰਧਨ ਨੂੰ ਸਮਰੱਥ ਬਣਾਉਣ ਲਈ ਫਸਲ ਅਵਸ਼ੇਸ਼ ਪ੍ਰਬੰਧਨ ਦਿਸ਼ਾ-ਨਿਰਦੇਸ਼ਾਂ ਨੂੰ ਸੰਸ਼ੋਧਿਤ ਕੀਤਾ ਹੈ।
ਸੰਸ਼ੋਧਿਤ ਦਿਸ਼ਾ-ਨਿਰਦੇਸ਼ਾਂ ਦੇ ਅਨੁਸਾਰ, ਝੋਨੇ ਦੀ ਪਰਾਲੀ ਸਪਲਾਈ ਚੇਨ ਲਈ ਟੈਕਨੋ -ਵਪਾਰਕ ਪਾਇਲਟ ਪ੍ਰੋਜੈਕਟ ਲਾਭਾਰਥੀ/ਐਗਰੀਗੇਟਰ  ਅਤੇ ਪੰਚਾਇਤਾਂ) ਅਤੇ ਉਦਯੋਗਾਂ ਦੇ ਦਰਮਿਆਨ ਦੁਵੱਲੇ ਸਮਝੋਤੇ ਦੇ ਤਹਿਤ ਸਥਾਪਿਤ ਕੀਤੇ ਜਾਣਗੇ। ਝੋਨੇ ਦੀ ਪਰਾਲੀ ਦਾ ਉਪਯੋਗ ਸਰਕਾਰ ਮਸ਼ੀਨਰੀ ਅਤੇ ਉਪਕਰਣਾਂ ਦੀ ਪੂੰਜੀਗਤ ਲਾਗਤ ’ਤੇ ਵਿੱਤੀ ਸਹਾਇਤਾ ਪ੍ਰਦਾਨ ਕਰੇਗੀ। ਜ਼ਰੂਰੀ ਕਾਰਜਸ਼ੀਲ ਪੂੰਜੀ ਨੂੰ ਜਾਂ ਤਾਂ ਉਦਯੋਗ ਅਤੇ ਲਾਭਾਰਥੀ ਦੁਆਰਾ ਸੰਯੁਕਤ ਤੌਰ ’ਤੇ ਵਿੱਤ ਪੋਸ਼ਿਤ ਕੀਤਾ ਜਾ ਸਕਦਾ ਹੈ ਜਾਂ ਲਾਭਾਰਥੀ ਦੁਆਰਾ ਐਗਰੀਕਲਚਰਲ ਇੰਫ੍ਰਾਸਟ੍ਰਕਚਰ ਫੰਡ , ਨਾਬਾਰਡ ਵਿੱਤੀ ਜਾਂ ਵਿੱਤੀ ਸੰਸਥਾਵਾਂ ਤੋਂ ਵਿੱਤ ਪੋਸ਼ਣ ਦਾ ਉਪਯੋਗ ਕੀਤਾ ਜਾ ਸਕਦਾ ਹੈ। ਇੱਕਠੀ ਕੀਤੀ ਝੋਨੇ ਦੀ ਪਰਾਲੀ ਨੂੰ ਸਟੋਰ ਕਰਨ ਲਈ ਭੂਮੀ ਦੀ ਵਿਵਸਥਾ ਅਤੇ ਤਿਆਰੀ ਲਾਭਾਰਥੀ ਦੁਆਰੀ ਕੀਤੀ ਜਾਵੇਗੀ ਜਿਵੇਂ ਕਿ ਅੰਤਿਮ ਉਪਯੋਗ ਉਦਯੋਗ ਦੁਆਰਾ ਨਿਰਦੇਸ਼ ਕੀਤਾ ਜਾ ਸਕਦਾ ਹੈ।
ਉੱਚ ਐੱਚਪੀ ਟ੍ਰੈਕਟਰ, ਕਟਰ, ਟੇਡਰ, ਦਰਮਿਆਨੇ ਤੋਂ ਵੱਡੇ ਬੇਲਰ, ਰੇਕਰ, ਲੋਡਰ, ਗ੍ਰੈਬਰਸ ਅਤੇ ਟੈਲੀਹੈਂਡਲਰ ਜਿਹੀਆਂ ਮਸ਼ੀਨਾਂ ਅਤੇ ਉਪਕਰਣਾਂ ਲਈ ਪ੍ਰੋਜੈਕਟ ਪ੍ਰਸਤਾਵ ਅਧਾਰਿਤ ਵਿੱਤੀ ਸਹਾਇਤਾ ਦਿੱਤੀ ਜਾਵੇਗੀ, ਜੋ ਜ਼ਰੂਰੀ ਤੌਰ ’ਤੇ ਝੋਨੇ ਦੀ ਪਰਾਲੀ ਦੀ ਸਪਲਾਈ ਚੇਨ ਦੀ ਸਥਾਪਨਾ ਲਈ ਜ਼ਰੂਰੀ ਹਨ।
ਰਾਜ ਸਰਕਾਰਾਂ ਪ੍ਰੋਜੈਕਟ ਮਨਜ਼ੂਰੀ ਕਮੇਟੀ ਦੇ ਰਾਹੀਂ ਇਨ੍ਹਾਂ ਪ੍ਰੋਜੈਕਟਾਂ ਨੂੰ ਮਨਜ਼ੂਰੀ ਦੇਣਗੀਆਂ।
ਸਰਕਾਰ  ਪ੍ਰੋਜੈਕਟ ਲਾਗਤ ਦਾ 65 % ਵਿੱਤੀ ਸਹਾਇਤਾ ਪ੍ਰਦਾਨ ਕਰੇਗੀ, ਪ੍ਰੋਜੈਕਟ ਦੇ ਪ੍ਰਾਇਮਰੀ ਪ੍ਰਮੋਟਰ ਵਜੋਂ ਉਦਯੋਗ 25 % ਦਾ ਯੋਗਦਾਨ ਦੇਵੇਗਾ ਅਤੇ ਇਕੱਠੇ ਕੀਤੇ ਫੀਡਸਟਾਕ ਦੇ ਪ੍ਰਾਇਮਰੀ ਉਪਭੋਗਤਾ ਵਜੋਂ ਕੰਮ ਕਰੇਗਾ ਅਤੇ ਕਿਸਾਨ ਜਾਂ ਕਿਸਾਨਾਂ ਦਾ ਸਮੂਹ ਜਾਂ ਗ੍ਰਾਮੀਣ ਉੱਦਮੀ ਜਾਂ ਕਿਸਾਨਾਂ ਦੀਆਂ ਸਹਿਕਾਰੀ ਕਮੇਟੀਆਂ ਜਾਂ ਕਿਸਾਨ ਉਤਪਾਦਕ ਸੰਗਠਨ , ਜਾਂ ਪੰਚਾਇਤਾਂ ਪ੍ਰੋਜੈਕਟ ਦੇ ਪ੍ਰੱਤਖ ਲਾਭਾਰਥੀ ਹੋਣਗੇ ਅਤੇ ਬਾਕੀ 10 % ਦਾ ਯੋਗਦਾਨ ਕਰਨਗੀਆਂ।
ਉਪਰੋਕਤ ਦਖਲਅੰਦਾਜ਼ੀ ਦੇ ਪਰਿਣਾਮ ਇਸ ਪ੍ਰਕਾਰ ਹਨ:-
• ਇਹ ਪਹਿਲ ਇਨ-ਸੀਟੂ ਵਿਕਲਪਾਂ ਰਾਹੀਂ ਝੋਨੇ ਦੇ ਪਰਾਲੀ ਪ੍ਰਬੰਧਨ ਦੇ ਪ੍ਰਯਾਸਾਂ ਨੂੰ ਪੂਰਕ ਬਣਾਏਗੀ।
• ਦਖਲਅੰਦਾਜ਼ੀ ਦੇ ਤਿੰਨ ਸਾਲਾਂ ਦੇ ਕਾਰਜਕਾਲ ਦੌਰਾਨ, 1.5 ਮਿਲੀਅਨ ਮੀਟ੍ਰਿਕ ਟਨ ਵਾਧੂ ਝੋਨੇ ਦੀ ਪਰਾਲੀ ਇਕੱਠੀ ਕੀਤੇ ਜਾਣ ਦੀ ਉਮੀਦ ਹੈ ਜਿਸ ਨੂੰ ਖੇਤਾਂ ਵਿੱਚ ਸਾੜ ਦਿੱਤਾ ਜਾਂਦਾ ਹੈ।
• ਪੰਜਾਬ, ਹਰਿਆਣਾ, ਉੱਤਰ ਪ੍ਰਦੇਸ਼ ਅਤੇ ਮੱਧ ਪ੍ਰਦੇਸ਼ ਰਾਜਾਂ ਵਿੱਚ 4500 ਮੀਟ੍ਰਿਕ ਟਨ ਸਮਰੱਥਾ ਦੇ ਲਗਭਗ 333 ਬਾਇਓਮਾਸ ਕਲੈਕਸ਼ਨ ਡਿਪੂ ਬਣਾਏ ਜਾਣਗੇ।
• ਪਰਾਲੀ ਜਲਾਉਣ ਨਾਲ ਹੋਣ ਵਾਲਾ ਹਵਾ ਪ੍ਰਦੂਸ਼ਣ ਕਾਫੀ ਘੱਟ ਹੋ ਜਾਵੇਗਾ।
• ਇਸ ਨਾਲ ਲਗਭਗ 9,00,000 ਮਾਨਵ ਦਿਵਸ ਦੇ ਰੋਜ਼ਗਾਰ ਦੇ ਅਵਸਰ ਪੈਦਾ ਹੋਣਗੇ।
• ਇਨ੍ਹਾਂ ਦਖਲਅੰਦਾਜ਼ੀਆਂ ਨਾਲ ਝੋਨੇ ਦੀ ਪਰਾਲੀ ਮਜ਼ਬੂਤ ਸਪਲਾਈ ਚੇਨ ਪ੍ਰਬੰਧਨ ਨੂੰ ਉਤਸ਼ਾਹਿਤ ਕਰਣਗੀਆਂ, ਜਿਸ ਨਾਲ ਪਾਵਰ/ਬਾਇਓ-ਸੀਐੱਨਜੀ/ਬਾਇਓ-ਈਥੇਨੌਲ ਉਤਪਾਦਕਾਂ ਦੁਆਰਾ ਝੋਨੇ ਦੀ ਪਰਾਲੀ ਨੂੰ ਵੱਖ-ਵੱਖ ਅੰਤਿਮ ਉਪਯੋਗਾਂ ਯਾਨੀ ਬਿਜਲੀ ਉਤਪਾਦਨ, ਗਰਮੀ ਉਤਪਾਦਨ, ਬਾਇਓ-ਸੀਐੱਨਜੀ ਆਦਿ ਲਈ ਉਪਲਬਧ ਕਰਵਾਉਣ ਵਿੱਚ ਮਦਦ ਮਿਲੇਗੀ।
• ਸਪਲਾਈ ਚੇਨ ਦੀ ਸਥਾਪਨਾ ਨਾਲ ਬਾਇਓਮਾਸ ਤੋਂ ਲੈ ਕੇ ਬਾਇਓਫਿਊਲ ਅਤੇ ਊਰਜਾ ਖੇਤਰਾਂ ਵਿੱਚ ਨਵੇਂ ਨਿਵੇਸ਼ ਹੋਣਗੇ।
ਰੱਖਿਆ ਮੰਤਰਾਲਾ
ਭਾਰਤੀ ਵਾਯੂਸੇਨਾ ਵਿੱਚ “ਸਟ੍ਰੈਟੇਜਿਕ ਏਅਰਲਿਫਟ” ਦੇ ਅਗ੍ਰਦੂਤ 44 ਸਕੁਆਡ੍ਰਨ ਦੀ ਡਾਇਮੰਡ ਜੁਬਲੀ ਅੱਜ
ਭਾਰਤੀ ਵਾਯੂ ਸੇਨਾ ਦੀ 44 ਸਕੁਆਡ੍ਰਨ ਇਸ ਵਰ੍ਹੇ ਚੰਡੀਗੜ੍ਹ ਵਿੱਚ ਆਪਣੀ ਡਾਇਮੰਡ ਜੁਬਲੀ ਮਨਾ ਰਹੀ ਹੈ। ਇਹ ਡਾਇਮੰਡ ਜੁਬਲੀ ਸਮਾਰੋਹ, ਜੋ 2021 ਵਿੱਚ ਮਨਾਇਆ ਜਾਣਾ ਸੀ, ਕੋਵਿਡ-19 ਮਹਾਮਾਰੀ ਦੇ ਮੱਦੇਨਜ਼ਰ ਲੰਬਿਤ ਕਰ ਦਿੱਤਾ ਗਿਆ ਸੀ। ਸਕੁਆਡ੍ਰਨ ਦਾ ਸਮ੍ਰਿੱਧ ਅਤੇ ਗੌਰਵਸ਼ਾਲੀ ਇਤਿਹਾਸ ਆਧੁਨਿਕ ਭਾਰਤ ਦੇ ਫੌਜੀ ਇਤਿਹਾਸ ਅਤੇ ਕੂਟਨੀਤੀ ਦਾ ਬਹੁਰੂਪਦਰਸ਼ਕ  ਹੈ ਅਤੇ ਧੀਰਜ, ਹਿੰਮਤ, ਸਮਰਪਣ ਅਤੇ ਪੇਸ਼ੇਵਰਤਾ ਦੀਆਂ ਕਹਾਣੀਆਂ ਨਾਲ ਭਰਿਆ ਹੋਇਆ ਹੈ, ਜਿਸ ਵਿੱਚ ਭਾਰਤੀ ਵਾਯੂ ਸੇਨਾ ਦੀ ਉਨ੍ਹਾਂ ਸਾਰੀਆਂ ਵਿਸ਼ੇਸ਼ਤਾਵਾਂ ਦੀ ਝਲਕ ਹੈ, ਜਿਸ ਦੇ ਲਈ ਇਸ ਦੀ ਹੋਂਦ ਹੈ।
ਸਕੁਆਡ੍ਰਨ ਦੀ ਸਥਾਪਨਾ 06 ਅਪ੍ਰੈਲ 1961 ਨੂੰ ਕੀਤੀ ਗਈ ਸੀ ਅਤੇ ਇਹ ਏਐੱਨ-12 ਵਿਮਾਨਾਂ ਨਾਲ ਲੈਸ ਕੀਤੀ ਗਈ ਸੀ। ਇਸ ਨੇ ਵਰ੍ਹੇ 1985 ਤੱਕ ਏਐੱਨ-12 ਦਾ ਪਰਿਚਾਲਨ ਕੀਤਾ। ਮਾਰਚ 1985 ਵਿੱਚ, ਆਈਐੱਲ-76 ਵਿਮਾਨ ਨੂੰ ਭਾਰਤ ਵਿੱਚ ਲਿਆਂਦਾ ਗਿਆ, ਜਿਸ ਨੂੰ ਰਸਮੀ ਤੌਰ ‘ਤੇ 16 ਜੂਨ 1985 ਨੂੰ ਭਾਰਤੀ ਵਾਯੂ ਸੇਨਾ ਵਿੱਚ ਸ਼ਾਮਲ ਕੀਤਾ ਗਿਆ। ਵਿਮਾਨ ਅੱਜ ਵੀ ਸੇਵਾ ਵਿੱਚ ਹੈ।
ਭਾਰਤੀ ਵਾਯੂ ਸੇਨਾ ਵਿੱਚ ਸਟ੍ਰੈਟੇਜਿਕ ਵਿਮਾਨਾਂ ਦੀ ਅਗ੍ਰਦੂਤ 44 ਸਕੁਆਡ੍ਰਨ ਰਾਸ਼ਟਰ ਦੇ ਹਾਲ ਹੀ ਦੇ ਇਤਿਹਾਸ ਵਿੱਚ ਸਾਰੇ ਪ੍ਰਮੁੱਖ ਫੌਜੀ ਅਤੇ ਐੱਚਏਡੀਆਰ ਪਹਿਲਾਂ ਦਾ ਇੱਕ ਹਿੱਸਾ ਰਹੀ ਹੈ, ਜਿਸ ਨੇ ਨਾ ਸਿਰਫ਼ ਭਾਰਤੀ ਵਾਯੂ ਸੇਨਾ ਅਤੇ ਰਾਸ਼ਟਰ ਨੂੰ ਇੱਕ ਸਾਮਰਿਕ ਬਲ ਨਾਲ ਇੱਕ ਰਣਨੀਤਿਕ ਬਲ ਦੇ ਰੂਪ ਵਿੱਚ ਵਿਕਸਿਤ ਹੁੰਦੇ ਦੇਖਿਆ, ਬਲਕਿ ਸਹਿਯੋਗੀ ਸੇਵਾਵਾਂ ਦੀ ਫੌਜੀ ਸ਼ਕਤੀ ਨੂੰ ਵੀ ਵਧਾਇਆ ਹੈ। ਸਕੁਆਡ੍ਰਨ ਨੇ ਦੇਸ਼ ਦੀ “ਵਸੁਧੈਵ ਕੁਟੁੰਬਕਮ” ਦੀ ਮਾਨਤਾ ਨੂੰ ਧਿਆਨ ਵਿੱਚ ਰੱਖਦੇ ਹੋਏ, ਦੇਸ਼ ਦੇ ਨਾਗਰਿਕਾਂ ਦੇ ਨਾਲ-ਨਾਲ ਦੁਨੀਆ ਭਰ ਦੇ ਲੋਕਾਂ ਨੂੰ ਜ਼ਰੂਰਤ ਦੇ ਸਮੇਂ ਸਹਾਇਤਾ ਪ੍ਰਦਾਨ ਕੀਤੀ ਹੈ।
44 ਸਕੁਆਡ੍ਰਨ ‘ਇਸ਼ਟਮ ਯਤੇਨਨ ਸਾਧਯੇਤ’ ਦੇ ਆਪਣੇ ਆਦਰਸ਼ ‘ਤੇ ਕਾਇਮ ਹੈ, ਜਿਸ ਦਾ ਅਰਥ ਹੈ ‘ਦ੍ਰਿੜ੍ਹਤਾ ਦੇ ਮਾਧਿਅਮ ਨਾਲ ਲਕਸ਼ਾਂ ਦੀ ਪ੍ਰਾਪਤੀ।’ 1985 ਵਿੱਚ ਸਕੁਆਡ੍ਰਨ ਦਾ ਨਾਮ ਬਦਲ ਕੇ ‘ਮਾਇਟੀ ਜੈੱਟਸ’ ਕਰ ਦਿੱਤਾ ਗਿਆ ਸੀ।
ਇਸ ਦੀ ਸਥਾਪਨਾ ਦੇ ਬਾਅਦ ਤੋਂ, 44 ਸਕੁਆਡ੍ਰਨ ਭਾਰਤੀ ਵਾਯੂ ਸੇਨਾ ਦੁਆਰਾ ਕੀਤੀ ਗਈ ਏਅਰਲਿਫਟ ਗਤੀਵਿਧੀਆਂ ਵਿੱਚ ਸਭ ਤੋਂ ਅੱਗੇ ਰਹੀ ਹੈ। ਇਹ ਸਕੁਆਡ੍ਰਨ ਉਸ ਨੂੰ ਸੌਂਪੇ ਗਏ ਕਿਸੇ ਵੀ ਕਾਰਜ ਨੂੰ ਕਰਨ ਦੇ ਲਈ ਹਮੇਸ਼ਾ ਤਤਪਰ ਰਹਿੰਦੀ ਹੈ।
ਵਣਜ ਤੇ ਉਦਯੋਗ ਮੰਤਰਾਲਾ
ਭਾਰਤ ਮੱਝ ਦੇ ਮੀਟ ਦੇ ਸੰਬੰਧ ਵਿਚ ਅੰਤਰਰਾਸ਼ਟਰੀ ਸੰਗਠਨਾਂ ਦੇ ਦਿਸ਼ਾ ਨਿਰਦੇਸ਼ਾਂ ਅਤੇ ਗੁਣਵੱਤਾ, ਖੁਰਾਕ ਸੁਰੱਖਿਆ ਅਤੇ ਵਾਤਾਵਰਨ ਨਾਲ ਸੰਬੰਧਤ ਪ੍ਰਬੰਧ ਪ੍ਰਣਾਲੀਆਂ ਦਾ ਪੂਰੀ ਤਰ੍ਹਾਂ ਨਾਲ ਪਾਲਣ ਕਰ ਰਿਹਾ ਹੈ
ਅਪੀਡਾ ਨੇ ਕਿਹਾ ਭਾਰਤੀ ਮੂਲ ਦਾ ਬਿਨਾਂ ਹੱਡੀਆਂ ਦੇ ਜੰਮਿਆ ਮੱਝ ਦਾ ਮੀਟ ਸੁਰੱਖਿਅਤ ਹੈ
ਭਾਰਤ ਮੀਟ ਦੀ ਬਰਾਮਦ ਕਰਨ ਵਾਲੇ ਵਿਸ਼ਵ ਦੇ ਲੀਡਿੰਗ ਬਰਾਮਦਕਾਰਾਂ ਵਿਚੋਂ ਇਕ ਹੈ। ਪਿਛਲੇ ਇਕ ਸਾਲ ਤੋਂ ਵੱਧ ਦੇ ਸਮੇਂ ਤੋਂ ਚੱਲ ਰਹੀ ਕੋਵਿਡ-19 ਮਹਾਮਾਰੀ ਦੇ ਬਾਵਜੂਦ ਭਾਰਤ ਨੇ 2020-21 ਦੇ ਸਾਲ ਵਿਚ 3.17 ਬਿਲੀਅਨ ਅਮਰੀਕੀ ਡਾਲਰ ਦੇ ਮੁੱਲ ਦੀ ਬਰਾਮਦ ਹਾਸਿਲ ਕੀਤੀ ਜੋ ਪਿਛਲੇ ਸਾਲ  ਦੀਆਂ ਬਰਾਮਦਾਂ ਦੇ ਬਰਾਬਰ ਸੀ। ਮੱਝ ਦੇ ਮੀਟ ਤੋਂ ਮੁੱਲ ਦੀ ਵਸੂਲੀ 2754 ਅਮਰੀਕੀ ਡਾਲਰ ਪ੍ਰਤੀ ਮੀਟ੍ਰਿਕ ਟਨ ਉੱਪਰ ਗਈ ਹੈ। ਮੱਝ ਦਾ ਪੌਸ਼ਟਿਕ ਅਤੇ ਜ਼ੋਖਿਮ ਮੁਕਤ ਮੀਟ ਵਿਸ਼ਵ ਦੇ 70 ਤੋਂ ਵੱਧ ਦੇਸ਼ਾਂ ਵਿਚ ਬਹੁਤ ਪ੍ਰਸਿੱਧ ਹੈ। ਭਾਰਤੀ ਮਝ ਦਾ ਮੀਟ ਦਰਾਮਦ ਕਰਨ ਵਾਲੇ ਦੇਸ਼ਾਂ ਵਿਚ ਹਾਂਗਕਾਂਗ, ਵੀਅਤਨਾਮ, ਮਲੇਸ਼ੀਆ, ਮਿਸਰ, ਇੰਡੋਨੇਸ਼ੀਆ, ਇਰਾਕ, ਸਊਦੀ ਅਰਬ, ਫਿਲੀਪੀਨਜ਼ ਅਤੇ ਸੰਯੁਕਤ ਅਰਬ ਅਮਾਰਾਤ ਸ਼ਾਮਿਲ ਹਨ। ਮੱਝ ਦਾ ਮੀਟ ਕਿਸੇ ਵੀ ਤਰ੍ਹਾਂ ਦੇ ਜੋਖਿਮ ਨੂੰ ਘਟਾਉਣ ਲਈ ਓਆਈਈ ਦਿਸ਼ਾ ਨਿਰਦੇਸ਼ਾਂ ਅਨੁਸਾਰ ਤਿਆਰ ਕੀਤਾ ਅਤੇ ਬਰਾਮਦ ਕੀਤਾ ਜਾਂਦਾ ਹੈ। ਭਾਰਤ ਤੋਂ ਸਿਰਫ ਬਿਨਾਂ ਹੱਡੀਆਂ ਦੇ ਮੱਝ ਦਾ ਮੀਟ ਦੀ ਬਰਾਮਦ ਕਰਨ ਲਈ ਇਜਾਜ਼ਤ ਦਿੱਤੀ ਜਾਂਦੀ ਹੈ ਜੋ ਸੁਰੱਖਿਅਤ ਅਤੇ ਕਿਸੇ ਵੀ ਤਰ੍ਹਾਂ ਦੇ ਜੋਖਿਮ ਤੋਂ ਮੁਕਤ ਹੈ।
ਵਣਜ ਅਤੇ ਉਦਯੋਗ ਮੰਤਰਾਲਾ ਦੇ ਖੇਤੀਬਾਡ਼ੀ ਅਤੇ ਪ੍ਰੋਸੈਸਡ ਫੂਡ ਪ੍ਰੋਡਕਟਸ ਐਕਸਪੋਰਟ ਅਥਾਰਟੀ  ਨੇ ਕਿਹਾ ਕਿ ਸਾਰੇ ਹੀ ਦਰਾਮਦਕਾਰ ਦੇਸ਼ ਭਾਰਤ ਦੇ ਬਿਨਾਂ ਹੱਡੀਆਂ ਵਾਲੇ ਮੱਝ ਦੇ ਮੂਲ ਤੌਰ ਤੇ ਜੰਮੇ ਹੋਏ ਮੱਝ ਦੇ ਮੀਟ ਨੂੰ ਸੁਰੱਖਿਅਤ ਢੰਗ ਨਾਲ ਖਰੀਦ ਸਕਦੇ ਹਾਂ। ਭਾਰਤ ਤੋਂ ਮੱਝ ਦੇ ਮੀਟ ਦੀ ਦਰਾਮਦ ਸੁਚਾਰੂ ਢੰਗ ਨਾਲ ਚੱਲ ਰਹੀ ਹੈ ਅਤੇ ਇਸ ਦੀ ਸਪਲਾਈ ਚੇਨ ਵਿਚ ਕੋਈ ਰੁਕਾਵਟਾਂ ਨਹੀਂ ਹਨ। ਕਿਫਾਇਤੀ ਕੀਮਤ ਤੇ ਮੱਝ ਦਾ ਮੀਟ ਦਰਾਮਦਕਾਰ ਦੇਸ਼ਾਂ ਵਿਚ ਖੁਰਾਕ ਸੁਰੱਖਿਆ ਅਤੇ ਖੁਰਾਕ ਦੀਆਂ ਕੀਮਤਾਂ ਦੇ ਵਾਧੇ ਨੂੰ ਕੰਟਰੋਲ ਕਰਨ ਵਿਚ ਯੋਗਦਾਨ ਦੇ ਰਿਹਾ ਹੈ।
ਭਾਰਤ ਸਰਕਾਰ ਵਲੋਂ ਪਸ਼ੂਆਂ ਦੀਆਂ ਵੱਖ-ਵੱਖ ਬੀਮਾਰੀਆਂ ਨੂੰ ਕੰਟਰੋਲ ਕਰਨ ਅਤੇ ਖਤਮ ਕਰਨ ਲਈ ਕਈ ਦਖਲਅੰਦਾਜ਼ੀਆਂ ਕੀਤੀਆਂ ਗਈਆਂ ਹਨ। ਜੂਨ, 2019 ਵਿਚ ਪਸ਼ੂਆਂ ਦੀ ਫੁੱਟ ਅਤੇ ਮਾਊਥ ਬੀਮਾਰੀ  ਅਤੇ 2025 ਤੱਕ ਟੀਕਾਕਰਨ ਰਾਹੀਂ ਬਰੂਸਿਲੋਸਿਸ ਦੀ ਬੀਮਾਰੀ ਦੇ ਇਲਾਜ ਅਤੇ 2030 ਤੱਕ ਇਸ ਨੂੰ ਖਤਮ ਕਰਨ ਲਈ ਸ਼ੁਰੂ ਕੀਤਾ ਗਿਆ ਨੈਸ਼ਨਲ ਐਨਿਮਲ ਡਿਜ਼ੀਜ਼ ਕੰਟਰੋਲ ਪ੍ਰੋਗਰਾਮ  ਭਾਰਤ ਸਰਕਾਰ ਦੀ ਇਕ ਫਲੈਗਸ਼ਿਪ ਯੋਜਨਾ ਹੈ। ਬੀਮਾਰੀਆਂ ਦੀ ਪੂਰੀ ਤਰ੍ਹਾਂ ਨਾਲ ਰੋਕਥਾਮ ਅਤੇ ਖਾਤਮੇ ਲੀ ਟੀਕੇ ਦੀ 100 ਫੀਸਦੀ ਕੀਮਤ ਨੂੰ ਸਰਕਾਰ ਵਲੋਂ ਸਹਿਣ ਕੀਤੀ ਜਾਂਦੀ ਹੈ ਜਿਸ ਲਈ 13,343 ਕਰੋ਼ਡ਼ ਰੁਪਏ ਦੀ ਯੋਜਨਾ ਤਿਆਰ ਕੀਤੀ ਗਈ ਹੈ। ਇਸ ਪ੍ਰੋਗਰਾਮ ਅਧੀਨ ਟੀਕਾ ਲਗਾਏ ਗਏ ਸਾਰੇ ਪਸ਼ੂਆਂ ਦੇ ਕੰਨ ਟੈਗ ਕੀਤੇ ਜਾਂਦੇ ਹਨ ਅਤੇ ਉਨ੍ਹਾਂ ਦਾ ਮੁਕੰਮਲ ਰਿਕਾਰਡ ਰੱਖਿਆ ਜਾਂਦਾ ਹੈ। ਭਾਰਤ ਸਰਕਾਰ ਐਫਐਮਡੀ ਵਰਗੀਆਂ ਕਈ ਯੋਜਨਾਵਾਂ ਜਿਵੇਂ ਕਿ ਪਸ਼ੂਆਂ ਨੂੰ ਬੀਮਾਰੀਆਂ ਤੋਂ ਬਚਾਉਣ, ਕੰਟਰੋਲ ਕਰਨ ਅਤੇ ਰੋਕਥਾਮ ਵਰਗੀਆਂ ਯੋਜਨਾਵਾਂ ਸ਼ਾਮਿਲ ਹਨ ਜਿਨ੍ਹਾਂ ਦਾ ਆਰਥਿਕ ਮਹੱਤਵ ਵੀ ਹੈ, ਚਲਾਉਂਦੀ ਹੈ। ਭਾਰਤ ਦੇ ਸਰਕਾਰੀ ਐਫਐਮਡੀ ਕੰਟਰੋਲ ਪ੍ਰੋਗਰਾਮ ਨੂੰ ਓਆਈਈ ਤੋਂ ਮਾਨਤਾ ਮਿਲੀ ਹੈ ਜੋ ਕਿ ਓਆਈਈ ਟੈਰੈਸਟ੍ਰਿਅਲ ਐਨਿਮਲ ਹੈਲਥ ਕੋਡ ਅਨੁਸਾਰ ਹੈ।
ਭਾਰਤ ਵਿਚ ਵਿਸ਼ਵ ਪੱਧਰੀ ਮੀਟ ਪ੍ਰੋਸੈਸਿੰਗ ਬੁਨਿਆਦੀ ਢਾਂਚਾ ਉਪਲਬਧ ਹੈ ਜਿਸ ਨੂੰ ਕੁਆਲਟੀ ਮੈਨੇਜਮੈਂਟ, ਖੁਰਾਕ ਸੁਰੱਖਿਆ ਪ੍ਰਬੰਧਨ ਅਤੇ ਵਾਤਾਵਰਨ ਪ੍ਰਬੰਧਨ ਪ੍ਰਣਾਲੀਆਂ ਲਈ ਪ੍ਰਮਾਣਤ ਕੀਤਾ ਗਿਆ ਹੈ।
ਅੰਤਰਰਾਸ਼ਟਰੀ ਸੰਗਠਨਾਂ ਜਿਵੇਂ ਕਿ ਓਆਈਈ, ਵਿਸ਼ਵ ਸਿਹਤ ਸੰਗਠਨ ਅਤੇ ਐਫਏਓ ਨੇ ਦਿਸ਼ਾ ਨਿਰਦੇਸ਼ ਜਾਰੀ ਕੀਤੇ ਹਨ ਜਿਨ੍ਹਾਂ ਵਿਚ ਇਸ ਗੱਲ ਦਾ ਜ਼ਿਕਰ ਕੀਤਾ ਗਿਆ ਹੈ ਕਿ ਇਸ ਗੱਲ ਦੀ ਕੋਈ ਸੰਭਾਵਨਾ ਨਹੀਂ ਹੈ ਕਿ ਕੋਵਿ਼ਡ-19 ਵਾਲੇ ਵਿਅਕਤੀ ਖੁਰਾਕ ਜਾਂ ਖੁਰਾਕ ਦੀ ਪੈਕੇਜਿੰਗ ਕਰ ਸਕਦੇ ਹਨ। ਕੋਵਿਡ-19 ਇਕ ਸਾਹ ਦੀ ਬੀਮਾਰੀ ਹੈ ਅਤੇ ਇਸ ਦਾ ਮੁਢਲਾ ਸੰਚਾਰ ਵਿਅਕਤੀ ਤੋਂ ਵਿਅਕਤੀ ਦੇ ਸੰਪਰਕ ਰਾਹੀਂ ਰਸਤੇ ਦਾ ਹੈ। ਇਨ੍ਹਾਂ ਅੰਤਰਰਾਸ਼ਟਰੀ ਸੰਗਠਨਾਂ ਦੇ ਦਿਸ਼ਾ ਨਿਰਦੇਸ਼ਾਂ ਅਨੁਸਾਰ ਭਾਰਤੀ ਮੀਟ ਪ੍ਰੋਸੈਸਿੰਗ ਅਦਾਰੇ ਸਖਤੀ ਨਾਲ ਸਰੀਰਕ ਦੂਰੀ, ਸਵੱਛਤਾ ਅਤੇ ਸੈਨਿਟੇਸ਼ਨ ਉਪਰਾਲਿਆਂ ਤੇ ਅਮਲ ਕਰ ਰਹੇ ਹਨ। ਖੁਰਾਕ ਸੁਰੱਖਿਆ ਅਭਿਆਸਾਂ ਤੇ ਸਟਾਫ ਅਤੇ ਵਰਕਰਾਂ ਨੂੰ ਨਿਯਮਤ ਟ੍ਰੇਨਿੰਗ ਦਿੱਤੀ ਜਾਂਦੀ ਹੈ।
ਰਾਸ਼ਟਰਪਤੀ ਸਕੱਤਰੇਤ
ਭਾਰਤ ਦੇ ਰਾਸ਼ਟਰਪਤੀ ਨੇ ਗੋਂਡਵਾਨਾ ਯੂਨੀਵਰਸਿਟੀ ਦੀ 10ਵੀਂ ਕਨਵੋਕੇਸ਼ਨ ਦੀ ਸ਼ੋਭਾ ਵਧਾਈ
ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀਮਤੀ ਦ੍ਰੌਪਦੀ ਮੁਰਮੂ ਨੇ ਅੱਜ  ਮਹਾਰਾਸ਼ਟਰ ਦੇ ਗੜ੍ਹਚਿਰੌਲੀ ਵਿੱਚ ਗੋਂਡਵਾਨਾ ਯੂਨੀਵਰਸਿਟੀ ਦੀ 10ਵੀਂ ਕਨਵੋਕੇਸ਼ਨ ਦੀ ਸ਼ੋਭਾ ਵਧਾਈ ਅਤੇ ਇਸ ਨੂੰ ਸੰਬੋਧਨ ਕੀਤਾ।
ਇਸ ਅਵਸਰ ‘ਤੇ ਰਾਸ਼ਟਰਪਤੀ ਨੇ ਕਿਹਾ ਕਿ ਸਿੱਖਿਆ ਕਿਸੇ ਵੀ ਸਮਾਜ ਦੇ ਵਿਕਾਸ ਵਿੱਚ ਮਹੱਤਵਪੂਰਨ ਭੂਮਿਕਾ ਨਿਭਾਉਂਦੀ ਹੈ। ਉਨ੍ਹਾਂ ਨੂੰ ਇਹ ਜਾਣ ਕੇ ਖੁਸ਼ੀ ਹੋਈ ਕਿ ਗੋਂਡਵਾਨਾ ਯੂਨੀਵਰਸਿਟੀ ਨੇ ਸਮਾਵੇਸ਼ੀ, ਲਾਗਤ ਪ੍ਰਭਾਵੀ ਅਤੇ ਕੀਮਤੀ ਸਿੱਖਿਆ ਪ੍ਰਦਾਨ ਕਰਨ ਦੇ ਲਈ ਕਈ ਕਦਮ ਉਠਾਏ ਹਨ। ਉਨ੍ਹਾਂ ਨੇ ਕਿਹਾ ਕਿ ਇਹ ਯੂਨੀਵਰਸਿਟੀ ਗਿਆਨ, ਤਰਕਸੰਗਤ ਦ੍ਰਿਸ਼ਟੀਕੋਣ, ਪੇਸ਼ੇਵਰ ਕੌਸ਼ਲ ਅਤੇ ਨੈਤਿਕ ਕਦਰਾਂ-ਕੀਮਤਾਂ ਦੇ ਮਾਧਿਅਮ ਨਾਲ ਵਿਦਿਆਰਥੀਆਂ ਨੂੰ ਸਸ਼ਕਤ ਬਣਾ ਰਹੀ ਹੈ। ਉਨ੍ਹਾਂ ਨੇ ਕਿਹਾ ਕਿ ਯੂਨੀਵਰਸਿਟੀ ਨੇ ਇੱਕ ਸਮਾਨ ਐਜੂਕੇਸ਼ਨਲ ਈਕੋਸਿਸਟਮ ਦੇ ਨਿਰਮਾਣ, ਬਹੁ-ਅਨੁਸ਼ਾਸਨੀ ਖੋਜ ਨੂੰ ਹੁਲਾਰਾ ਦੇਣ ਅਤੇ ਸਥਾਈ ਆਜੀਵਿਕਾ ਲਈ ਅਕਾਦਮਿਕ ਪ੍ਰੋਗਰਾਮ ਸੰਚਾਲਿਤ ਕਰਨ 'ਤੇ ਧਿਆਨ ਕੇਂਦ੍ਰਿਤ ਕੀਤਾ ਹੈ। ਉਨ੍ਹਾਂ ਨੇ ਕਿਹਾ ਕਿ ਅਜਿਹੀਆਂ ਵਿੱਦਿਅਕ ਪਹਿਲਾਂ ਵਿਦਿਆਰਥੀਆਂ ਨੂੰ ਖੇਤਰ ਅਤੇ ਦੇਸ਼ ਦੇ ਟਿਕਾਊ ਵਿਕਾਸ ਵਿੱਚ ਯੋਗਦਾਨ ਦੇਣ ਦੇ ਲਈ ਤਿਆਰ ਕਰਨਗੀਆਂ। ਉਨ੍ਹਾਂ ਨੇ ਆਦਿਵਾਸੀ ਭਾਈਚਾਰਿਆਂ ਅਤੇ ਪਿਛੜੇ ਵਰਗਾਂ ਦੇ ਨੌਜਵਾਨਾਂ ਨੂੰ ਸਿੱਖਿਆ ਦੇ ਜ਼ਰੀਏ ਨਵੇਂ ਅਵਸਰ ਪ੍ਰਦਾਨ ਕਰਨ ਲਈ ਗੋਂਡਵਾਨਾ ਯੂਨੀਵਰਸਿਟੀ ਦੀ ਸ਼ਲਾਘਾ ਕੀਤੀ।
ਰਾਸ਼ਟਰਪਤੀ ਨੂੰ ਇਹ ਜਾਣ ਕੇ ਖੁਸ਼ੀ ਹੋਈ ਕਿ ਗੋਂਡਵਾਨਾ ਯੂਨੀਵਰਸਿਟੀ ਖੇਤਰ ਦੀ ਵਣ ਸੰਪਦਾ, ਖਣਿਜ ਸੰਸਾਧਨਾਂ ਦੇ ਨਾਲ-ਨਾਲ ਸਥਾਨਕ ਆਦਿਵਾਸੀ ਭਾਈਚਾਰਿਆਂ ਦੀ ਕਲਾ ਅਤੇ ਸੰਸਕ੍ਰਿਤੀ ਦੀ ਸੰਭਾਲ਼ ਅਤੇ ਵਿਕਾਸ ਦੇ ਲਈ ਪ੍ਰਯਾਸ ਕਰ ਰਿਹਾ ਹੈ। ਉਨ੍ਹਾਂ ਨੇ ਟੈਲੀ , ਬਾਂਸ ਸ਼ਿਲਪ ਅਤੇ ਵਣ ਪ੍ਰਬੰਧਨ ਜਿਹੇ ਪਾਠਕ੍ਰਮਾਂ  ਦੇ ਜ਼ਰੀਏ ਅਨੁਭਵਾਤਮਕ ਸਿੱਖਿਆ ਨੂੰ ਹੁਲਾਰਾ ਦੇਣ ਦੇ ਲਈ ਯੂਨੀਵਰਸਿਟੀ ਦਾ ਸ਼ਲਾਘਾ ਕੀਤੀ। ਉਨ੍ਹਾਂ ਨੇ ਯੂਨੀਵਰਸਿਟੀ ਦੇ ਕਬਾਇਲੀ ਖੋਜ ਕੇਂਦਰ ਦੀ ਸਥਾਪਨਾ ਦੀ ਵੀ ਸ਼ਲਾਘਾ ਕੀਤੀ ਜੋ ਸਥਾਨਕ ਮੁੱਦਿਆਂ ‘ਤੇ ਖੋਜ ਵਿੱਚ ਲਗਿਆ ਹੋਇਆ ਹੈ।
ਰਾਸ਼ਟਰਪਤੀ ਨੇ ਕਿਹਾ ਕਿ ਵਿਦਿਆਰਥੀਆਂ ਅਤੇ ਯੂਨੀਵਰਸਿਟੀ ਕਮਿਊਨਿਟੀ ਤੋਂ ਆਲਮੀ ਸਮੱਸਿਆਵਾਂ ਦਾ ਅਧਿਐਨ ਕਰਨ ਅਤੇ ਉਨ੍ਹਾਂ ਦਾ ਸਮਾਧਾਨ ਕਰਨ ਦੀ ਅਪੇਖਿਆ  ਕੀਤੀ ਜਾਂਦੀ ਹੈ। ਪਰੰਪਰਾਗਤ ਗਿਆਨ, ਨਵੀਨਤਮ ਟੈਕਨੋਲੋਜੀ ਅਤੇ ਇਨੋਵੇਸ਼ਨ ਅਤੇ ਰਿਸਰਚ ਦੇ ਜ਼ਰੀਏ ਜਲਵਾਯੂ ਪਰਿਵਰਤਨ ਅਤੇ ਵਾਤਾਵਰਣਕ ਗਿਰਾਵਟ ਜਿਹੇ ਸਮਕਾਲੀ ਮੁੱਦਿਆਂ ‘ਤੇ ਚਰਚਾ ਕਰਨਾ ਅਤੇ ਸਮਾਧਾਨ ਖੋਜਣਾ ਉਨ੍ਹਾਂ ਦਾ ਕਰਤੱਵ ਹੈ।
ਰਾਸ਼ਟਰਪਤੀ ਨੇ ਕਿਹਾ ਕਿ ਸਮਾਜ ਅਤੇ ਦੇਸ਼ ਦੇ ਸਮਾਵੇਸ਼ੀ ਵਿਕਾਸ ਵਿੱਚ ਨੌਜਵਾਨਾਂ ਦੀ ਬਹੁਤ ਮਹੱਤਵਪੂਰਨ ਭੂਮਿਕਾ ਹੈ। ਉਨ੍ਹਾਂ ਨੇ ਵਿਦਿਆਰਥੀਆਂ ਨੂੰ ਆਪਣੇ ਸੁਪਨਿਆਂ ਨੂੰ ਸਾਕਾਰ ਕਰਦੇ ਹੋਏ ਆਪਣੀਆਂ ਜੜ੍ਹਾਂ, ਆਪਣੀ ਯੂਨੀਵਰਸਿਟੀ ਨਾਲ ਜੁੜੇ ਰਹਿਣ ਦੀ ਸਲਾਹ ਦਿੱਤੀ।
Please Click here to see the President's Speech –
ਰਾਸ਼ਟਰਪਤੀ ਦਾ ਭਾਸ਼ਣ ਦੇਖਣ ਲਈ ਕਿਰਪਾ ਕਰਕੇ ਇੱਥੇ ਕਲਿੱਕ ਕਰੋ –
ਆਯੂਸ਼
ਡਾਕਟਰ ਮੁੰਜਾਪਾਰਾ ਮਹੇਂਦਰਭਾਈ ਨੇ ਆਯੁਸ਼ ਮੰਤਰਾਲੇ ਵਿੱਚ "ਆਯੁਸ਼ ਆਪਕੇ ਦਵਾਰ" ਮੁਹਿੰਮ ਲਾਂਚ ਕੀਤੀ
ਲਾਂਚ ਸਮਾਗਮਾਂ ਦੌਰਾਨ 21 ਸੂਬਿਆਂ ਦੇ 44 ਸਥਾਨਾਂ ਤੋਂ 2 ਲੱਖ ਮੈਡੀਸੀਨਲ ਪੌਦੇ ਵੰਡੇ ਜਾਣਗੇ
ਆਯੁਸ਼ ਮੰਤਰਾਲੇ ਨੇ ਅੱਜ ਦੇਸ਼ ਭਰ ਵਿੱਚ 45 ਸਥਾਨਾਂ ਤੋਂ ਵੱਧ ਤੇ "ਆਯੁਸ਼ ਆਪਕੇ ਦਵਾਰ" ਮੁਹਿੰਮ ਲਾਂਚ ਕੀਤੀ ਹੈ । ਰਾਜ ਮੰਤਰੀ ਆਯੁਸ਼ ਡਾਕਟਰ ਮੁੰਜਾਪਾਰਾ ਮਹੇਂਦਰਭਾਈ ਨੇ ਸਟਾਫ ਨੂੰ ਮੈਡੀਸੀਨਲ ਪੌਦੇ ਵੰਡ ਕੇ ਆਯੁਸ਼ ਭਵਨ ਤੋਂ ਕੰਪੇਨ ਲਾਂਚ ਕੀਤੀ ਹੈ । ਇਸ ਮੌਕੇ ਤੇ ਡਾਕਟਰ ਮੁੰਜਾਪਾਰਾ ਨੇ ਇਕੱਠ ਨੂੰ ਸੰਬੋਧਨ ਕੀਤਾ ਅਤੇ ਮੈਡੀਸੀਨਲ ਪੌਦਿਆਂ ਨੂੰ ਅਪਣਾ ਕੇ ਉਹਨਾਂ ਦੀ ਸੰਭਾਲ ਆਪਣੇ ਪਰਿਵਾਰ ਦੇ ਇੱਕ ਹਿੱਸੇ ਵਜੋਂ ਕਰਨ ਦੀ ਅਪੀਲ ਕੀਤੀ ।
ਕੁੱਲ 21 ਸੂਬੇ ਅੱਜ ਦੀਆਂ ਲਾਂਚ ਗਤੀਵਿਧੀਆਂ ਵਿੱਚ ਹਿੱਸਾ ਲੈ ਰਹੇ ਹਨ , ਜਿਸ ਵਿੱਚ 2 ਲੱਖ ਤੋਂ ਵੱਧ ਪੌਦੇ ਵੰਡੇ ਜਾਣਗੇ । ਆਯੁਸ਼ ਮੰਤਰੀ ਸ਼੍ਰੀ ਸਰਬਾਨੰਦ ਸੋਨੋਵਾਲ ਵੀ ਮੁੰਬਈ ਤੋਂ ਇਸ ਮੁਹਿੰਮ ਨੂੰ ਲਾਂਚ ਕਰਨਗੇ । ਮੁਹਿੰਮ ਦਾ ਮਕਸਦ ਇੱਕ ਸਾਲ ਵਿੱਚ ਦੇਸ਼ ਭਰ ਦੇ 75 ਲੱਖ ਘਰਾਂ ਨੂੰ ਮੈਡੀਸੀਨਲ ਪੌਦੇ ਵੰਡਣ ਦਾ ਹੈ । ਮੈਡੀਸੀਨਲ ਪੌਦਿਆਂ ਵਿੱਚ ਤੇਜ਼ ਪੱਤਾ , ਸਟੀਵੀਆ , ਅਸ਼ੋਕਾ , ਜਟਾ ਮਾਨਸੀ , ਗਿਲੋਏ ਗੁਡੁਚੀ , ਅਸ਼ਵਗੰਧਾ , ਕੁਮਾਰੀ , ਸ਼ਤਾਵਰੀ , ਲੈਮਨ ਗਰਾਸ , ਗੁੱਗਲ , ਤੁਲਸੀ , ਸਰਪਗੰਧਾ , ਕਲਮੇਘ , ਬ੍ਰਹਮੀ ਅਤੇ ਆਂਵਲਾ ਸ਼ਾਮਲ ਹੈ ।
ਵੈਦ ਰਾਜੇਸ਼ ਕੁਟੇਚਾ , ਸਕੱਤਰ ਆਯੁਸ਼ , ਵਿਸ਼ੇਸ਼ ਸਕੱਤਰ ਆਯੁਸ਼ ਸ਼੍ਰੀ ਪੀ ਕੇ ਪਾਠਕ , ਸ਼੍ਰੀ ਡੀ ਸੈਂਥਿਲ ਪਾਂਡਯਾਂ , ਸੰਯੁਕਤ ਸਕੱਤਰ ਆਯੁਸ਼ ਤੇ ਹੋਰ ਸੀਨੀਅਰ ਅਧਿਕਾਰੀ ਇਸ ਈਵੈਂਟ ਮੌਕੇ ਹਾਜ਼ਰ ਸਨ ।
ਆਜ਼ਾਦੀ ਕਾ ਅੰਮ੍ਰਿਤ ਮਹਾਉਤਸਵ ਤਹਿਤ ਕਈ ਹੋਰ ਪ੍ਰੋਗਰਾਮ ਲਾਂਚ ਕੀਤੇ ਗਏ ਹਨ । ਇਹਨਾਂ ਵਿੱਚ ਵਾਈ — ਬ੍ਰੇਕ ਐਪ , ਪ੍ਰੋਫਲੈਟਿਕ ਆਯੁਸ਼ ਦਵਾਈਆਂ ਦੀ ਵੰਡ ਸ਼ਾਮਲ ਹੈ , ਜਿਹਨਾਂ ਨੂੰ ਪਹਿਲਾਂ ਹੀ ਲਾਂਚ ਕੀਤਾ ਜਾ ਚੁੱਕਾ ਹੈ । ਸਕੂਲ ਤੇ ਕਾਲਜ ਵਿਦਿਆਰਥੀਆਂ ਲਈ ਲੈਕਚਰ ਕੜੀ ਕੱਲ੍ਹ ਹੋਵੇਗੀ ਅਤੇ ਵਾਈ — ਬ੍ਰੇਕ ਐਪ ਬਾਰੇ ਵੈਬੀਨਾਰ 5 ਸਤੰਬਰ ਨੂੰ ਆਯੋਜਿਤ ਕੀਤਾ ਜਾ ਰਿਹਾ ਹੈ ।
ਬਿਜਲੀ ਮੰਤਰਾਲਾ
ਕੇਂਦਰੀ ਬਿਜਲੀ, ਨਵੀਨ ਅਤੇ ਅਖੁੱਟ ਊਰਜਾ ਮੰਤਰੀ ਨੇ ਐੱਨਐੱਚਪੀਸੀ ਦੁਲਹਸਤੀ ਪਾਵਰ ਸਟੇਸ਼ਨ ਅਤੇ ਕਿਸ਼ਨਗੰਗਾ ਪਾਵਰ ਸਟੇਸ਼ਨ ਦੇ ਡੈਮ ਸਥਲ ਦਾ ਦੌਰਾ ਕੀਤਾ
ਕੇਂਦਰੀ ਬਿਜਲੀ, ਨਵੀਨ ਅਤੇ ਅਖੁੱਟ ਊਰਜਾ ਮੰਤਰੀ ਸ਼੍ਰੀ ਆਰ. ਕੇ. ਸਿੰਘ ਨੇ ਅੱਜ ਕੇਂਦਰ ਸ਼ਾਸਿਤ ਪ੍ਰਦੇਸ਼ ਜੰਮੂ ਅਤੇ ਕਸ਼ਮੀਰ ਦੇ ਬਾਂਦੀਪੋਰਾ ਜ਼ਿਲ੍ਹੇ ਦੇ ਗੁਰੇਜ ਵਿੱਚ 330 ਮੈਗਾਵਾਟ ਦੀ ਐੱਨਐੱਚਪੀਸੀ ਕਿਸ਼ਨਗੰਗਾ ਬਿਜਲੀ ਸਟੇਸ਼ਨ ਦੇ ਡੈਮ ਸਥਲ ਦਾ ਦੌਰਾ ਕੀਤਾ ।
ਮਾਣਯੋਗ ਮੰਤਰੀ ਜੀ ਦੇ ਨਾਲ ਬਿਜਲੀ ਮੰਤਰਾਲੇ ਦੇ ਐਡੀਸ਼ਨਲ ਸਕੱਤਰ ਸ਼੍ਰੀ ਐੱਸ. ਕੇ. ਜੀ. ਰਹਾਟੇ, ਐੱਨਐੱਚਪੀਸੀ ਪ੍ਰਧਾਨ ਅਤੇ ਮੈਨੇਜਿੰਗ ਡਾਇਰੈਕਟਰ ਸ਼੍ਰੀ ਏ. ਕੇ. ਸਿੰਘ ਅਤੇ ਜੰਮੂ-ਕਸ਼ਮੀਰ ਦੇ ਬਿਜਲੀ ਵਿਕਾਸ ਵਿਭਾਗ ਦੇ ਪ੍ਰਮੁੱਖ ਸਕੱਤਰ ਸ਼੍ਰੀ ਰੋਹਿਤ ਕੰਸਲ ਮੌਜੂਦ ਸਨ।
ਆਪਣੀ ਯਾਤਰਾ ਦੇ ਦੌਰਾਨ, ਮੰਤਰੀ ਨੇ ਡੈਮ ਅਤੇ ਸਪਿਲਵੇ ਨਾਲ ਜੁੜੀਆਂ ਕਈ ਜਗ੍ਹਾਵਾਂ ਦਾ ਨਿਰੀਖਣ ਕੀਤਾ । ਉਨ੍ਹਾਂ ਨੇ ਡੈਮ ਟੋ ਪਾਵਰ ਹਾਊਸ  ਦੇ ਨਿਰਮਾਣ ਕਾਰਜ ਦਾ ਵੀ ਨਿਰੀਖਣ ਕੀਤਾ ਅਤੇ ਕੰਮਾਂ ਦੀ ਪ੍ਰਗਤੀ ਬਾਰੇ ਜਾਣਕਾਰੀ ਦਿੱਤੀ। ਯਾਤਰਾ ਦੇ ਦੌਰਾਨ ਮਾਣਯੋਗ ਮੰਤਰੀ ਜੀ ਨੇ ਸਥਾਨਕ ਲੋਕਾਂ ਦੇ ਪ੍ਰਤੀਨਿਧੀਆਂ ਨਾਲ ਵੀ ਗੱਲਬਾਤ ਕੀਤੀ ।
ਸ਼੍ਰੀ ਆਰ. ਕੇ. ਸਿੰਘ, ਕੇਂਦਰੀ ਊਰਜਾ, ਨਵੀਨ ਅਤੇ ਅਖੁੱਟ ਊਰਜਾ ਮੰਤਰੀ ਨੇ ਦੁਲਹਸਤੀ ਪਾਵਰ ਸਟੇਸ਼ਨ ਦੇ ਡੈਮ ਪਰਿਸਰ ਦਾ ਦੌਰਾ ਕੀਤਾ। ਪਿਛਲੇ ਕੱਲ੍ਹ, ਸ਼੍ਰੀ ਐੱਸ.ਕੇ.ਜੀ. ਰਹਾਟੇ, ਐਡੀਸ਼ਨਲ ਸਕੱਤਰ , ਬਿਜਲੀ ਮੰਤਰਾਲਾ , ਭਾਰਤ ਸਰਕਾਰ , ਸ਼੍ਰੀ ਰੋਹਿਤ ਕੰਸਲ , ਪ੍ਰਮੁੱਖ ਸਕੱਤਰ , ਪੀਡੀਡੀ, ਜੰਮੂ-ਕਸ਼ਮੀਰ ਅਤੇ ਸ਼੍ਰੀ ਏ. ਕੇ. ਸਿੰਘ , ਸੀਐੱਮਡੀ , ਐੱਨਐੱਚਪੀਸੀ ਨੇ ਵੀ ਉਨ੍ਹਾਂ ਦੇ ਨਾਲ ਸਟੇਸ਼ਨ ਦਾ ਦੌਰਾ ਕੀਤਾ ਸੀ ।
ਸ਼੍ਰੀ ਆਰ. ਕੇ. ਸਿੰਘ ਅਤੇ ਹੋਰ ਪਤਵੰਤਿਆਂ ਦਾ ਡੈਮ ਪਰਿਸਰ ਵਿੱਚ ਆਉਣ ‘ਤੇ ਦੁਲਹਸਤੀ ਪਾਵਰ ਸਟੇਸ਼ਨ ਦੇ ਜਨਰਲ ਮੈਨੇਜਰ  ਸ਼੍ਰੀ ਨਿਰਮਲ ਸਿੰਘ ਨੇ ਗੁਲਦਸਤਾ ਦੇ ਕੇ ਸਵਾਗਤ ਕੀਤਾ। ਇਸ ਦੇ ਬਾਅਦ ਦੁਲਹਸਤੀ ਪਾਵਰ ਸਟੇਸ਼ ਦੇ ਹੋਰ ਸੀਨੀਅਰ ਅਧਿਕਾਰੀਆਂ ਅਤੇ ਕਰਮਚਾਰੀਆਂ ਦੁਆਰਾ ਸਾਰੇ ਪਤਵੰਤਿਆਂ ਦਾ ਸ਼ਾਨਦਾਰ ਸਵਾਗਤ ਕੀਤਾ ਗਿਆ। ਕੇਂਦਰੀ ਉਦਯੋਗਿਕ ਸੁਰੱਖਿਆ ਬਲ ਦੇ ਕਰਮੀਆਂ ਦੁਆਰਾ ਮਾਣਯੋਗ ਮੰਤਰੀ ਨੂੰ ਰਸਮੀ ਗਾਰਡ ਆਵ੍ ਆਨਰ ਦਿੱਤਾ ਗਿਆ।
ਇਸ ਮੌਕੇ ‘ਤੇ ਸ਼੍ਰੀ ਆਰ. ਕੇ. ਸਿੰਘ ਨੇ ਡੈਮ ਪਰਿਸਰ ਦਾ ਨਿਰੀਖਣ ਕੀਤਾ ਅਤੇ ਪਾਵਰ ਸਟੇਸ਼ਨ ਦੇ ਸੰਚਾਲਨ ਦਾ ਜਾਇਜਾ ਲਿਆ। ਦੁਲਹਸਤੀ ਪਾਵਰ ਸਟੇਸ਼ਨ ਦੇ ਜਨਰਲ ਮੈਨੇਜਰ  ਸ਼੍ਰੀ ਨਿਰਮਲ ਸਿੰਘ ਨੇ ਮੰਤਰੀ ਨੂੰ ਪਾਵਰ ਸਟੇਸ਼ਨ ਦੇ ਸੰਚਾਲਨ ਬਾਰੇ ਵਿਸਤਾਰ ਨਾਲ ਦੱਸਿਆ।
ਕਿਰਤ ਤੇ ਰੋਜ਼ਗਾਰ ਮੰਤਰਾਲਾ
ਡਾ: ਰਾਜਿੰਦਰ ਕੁਮਾਰ ਨੇ ਈਐਸਆਈਸੀ ਦੇ ਡਾਇਰੈਕਟਰ ਜਨਰਲ ਦਾ ਅਹੁਦਾ ਸੰਭਾਲ ਲਿਆ
ਈਐਸਆਈਸੀ ਨੂੰ ਕਰਮਚਾਰੀਆਂ ਦੀ ਚੰਗੀ ਤਰ੍ਹਾਂ ਦੇਖਭਾਲ ਕਰਨੀ ਚਾਹੀਦੀ ਹੈ ਅਤੇ ਉਹਨਾਂ ਨੂੰ ਵਧੀਆ ਗੁਣਵੱਤਾ ਵਾਲੀਆਂ ਸੇਵਾਵਾਂ ਪ੍ਰਦਾਨ ਕਰਨੀਆਂ ਚਾਹੀਦੀਆਂ ਹਨ: ਡਾਇਰੈਕਟਰ ਜਨਰਲ ਈਐਸਆਈਸੀ
ਤਾਮਿਲਨਾਡੂ ਕੇਡਰ ਦੇ ਸੀਨੀਅਰ ਆਈਏਐਸ ਅਧਿਕਾਰੀ , ਡਾ: ਰਾਜਿੰਦਰ ਕੁਮਾਰ ਨੇ 4 ਅਕਤੂਬਰ 2022 ਨੂੰ ਭਾਰਤ ਸਰਕਾਰ ਦੇ ਕਿਰਤ ਅਤੇ ਰੁਜ਼ਗਾਰ ਮੰਤਰਾਲੇ ਦੇ ਅਧੀਨ ਕਰਮਚਾਰੀ ਰਾਜ ਬੀਮਾ ਨਿਗਮ ਹੈੱਡਕੁਆਰਟਰ, ਨਵੀਂ ਦਿੱਲੀ ਵਿਖੇ ਡਾਇਰੈਕਟਰ ਜਨਰਲ ਵਜੋਂ ਅਹੁਦਾ ਸੰਭਾਲਿਆ। ਕਰਮਚਾਰੀ ਰਾਜ ਬੀਮਾ ਨਿਗਮ ਵਿੱਚ ਡਾਇਰੈਕਟਰ ਜਨਰਲ ਵਜੋਂ ਅਹੁਦਾ ਸੰਭਾਲਣ ਤੋਂ ਪਹਿਲਾਂ ਡਾ: ਰਾਜਿੰਦਰ ਕੁਮਾਰ ਆਈ.ਏ.ਐਸ. ਨੇ ਭਾਰਤ ਸਰਕਾਰ ਦੇ ਇਲੈਕਟ੍ਰਾਨਿਕਸ ਅਤੇ ਸੂਚਨਾ ਤਕਨਾਲੋਜੀ ਮੰਤਰਾਲੇ ਵਿੱਚ ਵਧੀਕ ਸਕੱਤਰ ਵਜੋਂ ਸੇਵਾ ਨਿਭਾਈ ਹੈ।
ਡਾ: ਰਾਜਿੰਦਰ ਕੁਮਾਰ ਨੂੰ ਜ਼ਿਲ੍ਹਾ ਅਤੇ ਰਾਜ ਪੱਧਰੀ ਸੰਸਥਾਵਾਂ ਨੂੰ ਚਲਾਉਣ ਅਤੇ ਪ੍ਰਬੰਧਨ ਦਾ ਵਿਸ਼ਾਲ ਤਜਰਬਾ ਹੈ। ਉਹਨਾਂ ਤਾਮਿਲਨਾਡੂ ਸਰਕਾਰ ਵਿੱਚ ਸੂਖਮ, ਲਘੂ ਅਤੇ ਦਰਮਿਆਨੇ ਉਦਯੋਗਾਂ ਅਤੇ ਯੁਵਕ ਭਲਾਈ ਅਤੇ ਖੇਡ ਵਿਕਾਸ ਵਿਭਾਗਾਂ ਵਿੱਚ ਪ੍ਰਮੁੱਖ ਸਕੱਤਰ ਵਜੋਂ ਵੀ ਕੰਮ ਕੀਤਾ ਹੈ।
ਡਾ: ਰਾਜਿੰਦਰ ਕੁਮਾਰ ਨੇ ਮੈਸੇਚਿਉਸੇਟਸ ਇੰਸਟੀਚਿਊਟ ਆਫ਼ ਟੈਕਨਾਲੋਜੀ, ਯੂਐਸਏ ਤੋਂ ਅੰਤਰਰਾਸ਼ਟਰੀ ਆਰਥਿਕ ਵਿਕਾਸ ਅਤੇ ਖੇਤਰੀ ਯੋਜਨਾਬੰਦੀ ਵਿੱਚ ਪੀਐਚਡੀ, ਇੰਡੀਅਨ ਇੰਸਟੀਚਿਊਟ ਆਫ਼ ਟੈਕਨਾਲੋਜੀ, ਦਿੱਲੀ ਤੋਂ ਪ੍ਰਬੰਧਨ ਅਤੇ ਪ੍ਰਣਾਲੀਆਂ ਵਿੱਚ ਐਮ.ਟੈਕ ਅਤੇ ਭਾਰਤੀ ਤਕਨਾਲੋਜੀ ਸੰਸਥਾਨ, ਕਾਨਪੁਰ ਤੋਂ ਸਿਵਲ ਇੰਜੀਨੀਅਰਿੰਗ ਵਿੱਚ ਬੀ.ਐਸ.ਸੀ. ਤਕਨੀਕ ਕੀਤੀ ਹੈ। ਇੱਕ ਪ੍ਰਭਾਵਸ਼ਾਲੀ ਅਤੇ ਸ਼ਾਨਦਾਰ ਅਕਾਦਮਿਕ ਪਿਛੋਕੜ ਹੋਣ ਦੇ ਨਾਲ, ਉਹ ਇੱਕ ਉੱਤਮ ਲੇਖਕ ਵੀ ਹਨ। ਉਹਨਾਂ ਨੇ ਇੱਕ ਕਿਤਾਬ, ਅੰਤਰਰਾਸ਼ਟਰੀ ਰਸਾਲਿਆਂ ਵਿੱਚ ਕਈ ਖੋਜ ਪੱਤਰ ਅਤੇ ਪ੍ਰਮੁੱਖ ਅਖਬਾਰਾਂ ਅਤੇ ਰਸਾਲਿਆਂ ਵਿੱਚ ਤਕਨਾਲੋਜੀ ਅਤੇ ਨੀਤੀ ਬਾਰੇ ਲੇਖ ਪ੍ਰਕਾਸ਼ਤ ਕੀਤੇ ਹਨ।
ਵਿੱਤ ਮੰਤਰਾਲਾ
ਕੈਬਨਿਟ ਨੇ ਭਾਰਤੀ ਸਕਿਉਰਿਟੀਜ਼ ਅਤੇ ਐਕਸਚੇਂਜ ਬੋਰਡ ਅਤੇ ਵਿੱਤੀ ਰੈਗੂਲੇਟਰੀ ਕਮਿਸ਼ਨ, ਮੰਗੋਲੀਆ ਦੇ ਦਰਮਿਆਨ ਦੁਵੱਲੇ ਸਹਿਮਤੀ ਪੱਤਰ  'ਤੇ ਦਸਤਖ਼ਤ ਕਰਨ ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਕੈਬਨਿਟ ਨੇ ਅੱਜ ਸਕਿਉਰਿਟੀਜ਼ ਐਂਡ ਐਕਸਚੇਂਜ ਬੋਰਡ ਆਵ੍ ਇੰਡੀਆ  ਅਤੇ ਫਾਈਨੈਨਸ਼ੀਅਲ ਰੈਗੂਲੇਟਰੀ ਕਮਿਸ਼ਨ, ਮੰਗੋਲੀਆ  ਦੇ ਦਰਮਿਆਨ ਇੱਕ ਦੁਵੱਲੇ ਸਹਿਮਤੀ ਪੱਤਰ  ਉੱਤੇ ਦਸਤਖ਼ਤ ਕਰਨ ਦੇ ਪ੍ਰਸਤਾਵ ਨੂੰ ਮਨਜ਼ੂਰੀ ਦੇ ਦਿੱਤੀ ਹੈ।
ਮੁੱਖ ਪ੍ਰਭਾਵ:
ਐੱਫਆਰਸੀ, ਸੇਬੀ ਵਾਂਗ, ਇੰਟਰਨੈਸ਼ਨਲ ਔਰਗੇਨਾਈਜ਼ੇਸ਼ਨ ਆਵ੍ ਸਕਿਓਰਿਟੀਜ਼ ਕਮਿਸ਼ਨਸ ਦੇ ਮਲਟੀਲੈਟਰਲ ਐੱਮਓਯੂ  ਲਈ ਇੱਕ ਸਹਿ-ਦਸਤਖ਼ਤਕਰਤਾ ਹੈ। ਹਾਲਾਂਕਿ, ਆਈਓਐੱਸਸੀਓ ਐੱਮਐੱਮਓਯੂ ਦੇ ਦਾਇਰੇ ਵਿੱਚ ਟੈਕਨੀਕਲ ਸਹਾਇਤਾ ਲਈ ਵਿਵਸਥਾ ਨਹੀਂ ਹੈ। ਪ੍ਰਸਤਾਵਿਤ ਦੁਵੱਲਾ ਐੱਮਓਯੂ, ਸਕਿਉਰਿਟੀਜ਼ ਕਾਨੂੰਨਾਂ ਨੂੰ ਪ੍ਰਭਾਵੀ ਢੰਗ ਨਾਲ ਲਾਗੂ ਕਰਨ ਲਈ ਸੂਚਨਾ ਸਾਂਝਾਕਰਣ ਫ੍ਰੇਮਵਰਕ ਨੂੰ ਮਜ਼ਬੂਤ ਕਰਨ ਵਿੱਚ ਯੋਗਦਾਨ ਪਾਉਣ ਦੇ ਨਾਲ-ਨਾਲ, ਇੱਕ ਟੈਕਨੀਕਲ ਸਹਾਇਤਾ ਪ੍ਰੋਗਰਾਮ ਸਥਾਪਿਤ ਕਰਨ ਵਿੱਚ ਵੀ ਮਦਦ ਕਰੇਗਾ। ਟੈਕਨੀਕਲ ਸਹਾਇਤਾ ਪ੍ਰੋਗਰਾਮ ਪੂੰਜੀ ਬਜ਼ਾਰਾਂ, ਸਮਰੱਥਾ ਨਿਰਮਾਣ ਗਤੀਵਿਧੀਆਂ ਅਤੇ ਸਟਾਫ਼ ਲਈ ਟ੍ਰੇਨਿੰਗ ਪ੍ਰੋਗਰਾਮਾਂ ਨਾਲ ਸਬੰਧਿਤ ਮਾਮਲਿਆਂ 'ਤੇ ਸਲਾਹ-ਮਸ਼ਵਰੇ ਜ਼ਰੀਏ ਅਥਾਰਿਟੀਆਂ ਨੂੰ ਲਾਭ ਪਹੁੰਚਾਏਗਾ।